yeni ay ulduz falı\nçılpaq və qorxaq taxılan boyunbağı nədir\nHaley Joel Osment o vaxt və indi\nbasketbolçu arvadlar və onların ərləri\nChris Brown, ‘riskli’ fotoşəkilindən ötrü qızının anasına hirsləndi\nChris Brown, 2 yaşındakı qızı Royalty-in anası Nia Guzman-ı uşağa uyğun olmayan hesab etdiyi paltar geyindiyi üçün açıq şəkildə tənqid etdi. Brown, rəqs paltarında bəzədilmiş və şəklin altına qoyulan Royalty-in bir fotoşəkilini yerləşdirdi və sonra sildi, 'Bir valideynin qızımızı 16-cı kimi geyindirməsi mənim üçün dəli oldu, mən buna zövq vermirəm. O 2DİR !!! ' Guzman, 'Kimsə bir körpəyə görə bir şeyin səhv olduğunu düşünürsə ... dünyadakı rəqs sinifində ... TUTU'nda… Dua etməyiniz lazımdır! # Namaste. ' Sonra qəhvəyi\nScott Disick'in Chris Brown tərəfindən örtülü olduğu Kourtney Kardashianı kişilərlə aldatdığı bildirilir\nDisick və ayrılmış ortaq Kourtney arasında davam edən dram mövzusunda maraqlı bir yeni çəkmə sayəsində Scott Disick gey şayiələri yenidən başladı ...\nMəşhurların döymə xəbərlərində Chris Brown'un sevgilisi Karrueche Tran, müğənninin son dəri sənətinə əlavə etdiyi bir fotoşəkil paylaşdı: 'Yaxşı günlər keçirin!' nəhəng təbəssümləri altında insan kəlləsini aşkar edən gülən üz. Döymə Brownun kürəyinin yuxarı və mərkəzində yerləşir və dünən Karrueche tərəfindən 'Breezy tat! Gülüş. '\nYalnız bizik, yoxsa Chris Brown, hazırda Karrueche Tran ilə münasibətdə olmasına baxmayaraq keçmiş sevgilisi / hücum qurbanı Rihanna ilə geri dönmək üçün biraz ümidsiz görünür? Keçmiş cütlüyün aylardır gizli dalğalar yaşadığı barədə söz-söhbətlər yayılmışdı və keçən həftə MTV VMA'larında cütlük dünyanı görmək üçün bir öpüşü belə paylaşdı. Mükafat nümayişindən sonra Chris, hər ikisi də keçmiş sevgisinə bağlı görünən iki döymə etdi. Brownun Rihanna'nın Isis sinə döyməsinin kişi qanadlı versiyasını görmək üçün oxumağa davam edin!\nChris Brown, qəzəb idarəçiliyində qəzəbləndi, həbs cəzası ilə üzləşə bilər\nBildirilir ki, Chris Brown qəzəbi idarə edən müalicə müəssisəsində olarkən qəzəbli bir ərimişdi və buna görə də erkən qovuldu. Rayon Prokuroru yolunu tutarsa, indi həbs cəzası ilə üzləşə bilər\nChris Brown, Vegasdakı Palms Hoteldəki son qonaqlıqdan sonra başqa bir polis istintaqının ortasında özünü tapdı. Şənbə günü səhər erkən Chris və qadın əyləncə gecəsində iştirak edən qadın arasında pis bir mübahisə baş verdi. Qadın iddia edir ki, Chris Brown cib telefonunu partiyə soxduğunu və şəklini çəkdiyini biləndə sərinliyini itirəndən sonra sağ gözünə yumruqla vurdu. TMZ-yə görə, Brown qurbanın üzünə vurmadan əvvəl ona bağırmağa başladı. Hadisədən sonra qadın məclisdən ayrılıb polisləri çağırdı. Hazırda polis araşdırma aparır\nChris Brown bu ayın JET jurnalını əhatə edir və onun söyləyəcəyi bir neçə şey var. Qapağın elan etdiyi kimi, özünü öldürülən gənc Trayvon Martinlə qohumluq ruhu kimi hiss edir. Ayrıca özünü 'sarı' jurnalistikanın qurbanı kimi hiss edir və medianı həmişə Jay-Z-nin bir musiqi prodüserinə bıçaq vurması faktını gündəmə gətirməməsi üçün ittiham edir.\nBu gün dünya, yaxınlaşan Chris Brown sənədli filminin ilk ön izləmə treylerinə baxıldı, üç dəqiqədən bir müddətdə 'Amerikanın sevgilisi' nin o zamanki sevgilisi Rihannaya etdiyi hücum sayəsində bir gecədə 'xalq düşməni bir nömrəli' hala gəldiyini izah etdi. . Chris Brown daha sonra Chris Brown-un amansız döyülmədən sonra nə qədər zərər gördüyünü izah edir. Mike Tyson, Jennifer Lopez, DJ Khaled, Jamie Foxx və Usher kimi bəzi yaltaq superlativlərin yer aldığı treyler: 'İki il əvvəl bu sənətçi litseydə başqa bir uşaq idi' atma qadın səsi .. .\nChris Brown və Rihanna rəsmi olaraq dağıldı, yeni müsahibəsində onu artıq həyat yoldaşı etməyə çalışmağa yönəlmədiyini təsdiqlədi.\nŞƏKİLLƏR RHOP ulduzu Ashley Darby'nin əri Michael Darby kimdir?


Həmid Herisçi: "Onun məxfi parolu"\n70-80-ci illər Bakısındakı məxfi, məşhur ünvanlarından biri, yadımdadı, indiki Kommunist xiyabanının arxasında, 190 saylı məktəblə üzbəüz səkidə yerləşirdi. Həmin məşhur ünvana çatınca hamı əvvəl susar, astaca öskürər, sonra ağır köhnə qapıları güclə aralayaraq, qorxa-qorxa içəri daxil olardı. Bu vaxt o, çaşmamalı, dedektiv filmlərdəki kimi, bir kod ifadəni, belə deyək, parolu kəkələyə-kəkələyə dilinin ucuna gətirməliydi - “Ölüm və Həyat”.\nHəmin parolu tezbazar, qüsursuz tələffüz etdinmi, vəssəlam, bu məxfi ünvandakı bütün bağlı qapılar taybatay üzünə açılırdı. Katibələr çay süzürdü sənə, bir başqası, aztapılan “Çinar” şokoladını çıxarırdı alt siyirmələrin birindən. Qonaqlar, müsafirlər, mən kimi, əvvəlcə bu istiqanlı münasibətdən çəkinərdilər, adətən. Bir kənara qısılıb səslərini çıxarmazdılar. Bu vaxt, dəhlizdəki ən axır otaqların birindən görərdin ki, bir mehriban, gülərüz, tanış çöhrə boylanıb uzaqdan-uzağa səni salamlayır:\n- Necəsən? Sən də yolunu azıb axır gəldin bizim “Elm və həyat” jurnalının redaksiyasına? Daha doğrusu, “Ölüm və Həyat” adlanan bizim bax bu məşhur yolayrıcına?\nÜzərinə iri hərflərlə “Korrektor” kəlməsi həkk edilmiş qara meşin üzlüklü qapının arxasından boylanan bu gənclə söhbətim elə ilk dəqiqələrdən tutdu. Bir-birimizi elə yarımsözdən anlamağa başladıq. Sonra bizim bu “Ölüm və Həyat” yolayrıcına, belə deyək, qovşağına bir başqa dostumuz Aqil Abbas da tənbəl-tənbəl gəlib qoşuldu. Ümümittifaq “Bilik” cəmiyyətinə məxsus “Elm və həyat” jurnalının adını dəyişib, ona Şekspir qoxusu qatanlardan biri məndim, digəri Aqil Abbas, üçüncüsü isə bax bu yazımın qəhrəmanı, indi AYB-nin katibi, “525-ci Qəzet”in baş redaktoru Rəşad Məcid. O vaxtlar Rəşadın adı jurnalın arxasında bax bu cür qeyd edilərdi, adətən - “Korrektor R.Məcidov”.\n“Ölüm və Həyat” kodu, o vaxtdan bu günə qədər hələ də bizi birləşdirən, izləyən məxfi işarələrdən biridir. Həmin kodu, gör neçə illik tənəffüsdən, fasilədən sonra dilimə gətirməyim, Rəşad Məcidi əməlli-başlı, necə deyərlər, kökündən diksindirib səksəndirdi. Mənə də elə bu lazımdı, vəssəlam. Rəşadı diksindirib indiki bezdirici zamandan ayırmağı, şükür, birtəhər bacardım. “525-ci Qəzet”in rahat, səliqəli baş redaktor kabinetində indi görüşsək də, Rəşad artıq bugünkü müasir həyatda deyil, uzaq 80-ci illərdə, Bakının Aptekar döngəsində yerləşən “Elm və həyat” jurnalının redaksiyasındaydı elə bil.\nDüzü, o vaxtlar da Rəşad bir azcana hiyləgər, necə deyərlər, “işin sonrasını fikirləşən” bir insanı xatırladırdı. Redaksiyanın, gümüşü saçlı çoxbilmiş, təcrübəli müəlliflərindən biri, qəfil elə gözümüz önündəcə mürgü vurmağa başlayanda, Rəşad Məcid, adətən, bu ağsaqqala mane olmaz, əksinə, bu mənzərəni teatr tamaşası kimi seyr etməyə başlardı. Gözündəki bircə parıltıyla məni də dəvət edərdi bu cəlbedici tamaşanın seyrinə. Həmin mürgülü ağsaqqal, barmaqları arasındakı siqaretlə eyni ahəngi paylaşar, onun kimi gah sönər, gah dirilib canlanardı. Rəşadın uzun-uzadı müşahidələrə səbri çatdığına ilk dəfə, mən, bax bu zaman şahid kəsildim. Siqaretin közü gəlib bu ağsaqqalın barmağına lap yaxınlaşdığı vaxt, Rəşad uzaqdan göz vurdu mənə ki, hazır ol, tamaşanın pik nöqtəsindəyik, indicə göy guruldayacaq, ildırım çaxacaq, bayaqdan bəri redaksiyada izlədiyimiz bax bu “Ölüm və həyat” pyesi, nəhayət ki, xoşbəxt sonluqla bitəcəkdi.\nSiqareti tüstülənən mürgülü ağsaqqalları güdmək təcrübəsini Rəşad indi Yazarlar Birliyində davam etdirir, məncə. Hazırda o, daha da püxtələşər, zənginləşdirər öz təcrübəsini bu mühüm sahədə. Əvvəlcədən qurar orda öz nəxşəsini, sonra çəkilər bir kənara, dinməzcə seyrə dalar... Mən kimi bir başqasına, növbəti yazara, gözünün bircə ifadəsiylə bu tamaşaya baxmağı da təklif edər...\nSonra həmin şahidini bir başqa işlərinə də cəlb edər, mütləq...\nAYB mövzusunu hələlik ataq bir kənara, qayıdaq o uzaq 80-ci illərə, R.Məcidovun korrektorluq vaxtlarına. Redaksiya əməkdaşlarından biri - Binnət Süleymanov, yadımdadı, jurnaldakı elmi məqalələrə başlıq axtararkən, həmişə lap axırda gözlərini Rəşada zillərdi o vaxtlar. Rəşad jurnaldakı “Kaliumun kartof bitkisinə təsiri” başlığını xüsusi, özünəməxsus bir ahəglə səsləndirib, axırda daha uğurlu bir ifadəylə mövzunu qapadardı. Hiss olunurdu ki, bu cür məzəli tapıntılar, Rəşadı harasa bir başqa mühüm ünvana gətirib çıxaracaq gec-tez.\nQeyd etdiyim bu cəhətlərinə isə, Rəşad elə lap uşaqlıq vaxtlarında, babası Mirhacib kişinin Laçındakı ocağında yiyələnibmiş sən demə.\nAtası Müseyib Məcidov ticarətçi olub, Ağdam, Ağcabədi RAYPO, QORPO-larına növbəylə başçılıq etsə də, uşaqkən Rəşadın marağı bir başqa ünvanda, Turşsu yaylaqlarında binə quran babası Mirhacibin yanındaymış həmişə. Babanın sevimli nəvəsi burda özünə təzə dostlar tapıb, müalicəvi mədən sularını şüşə qablara yığaraq erməni müştərilərinə, gözəllərinə satması çoxlarını təəccübləndirir o vaxtlar. Babasından başqa:\n- Bizimkidir də... Mən onu hələ başqa sirlərə də agah edəcəm.\nBaba da elə-belə, sadə, “qara seyid”lərdən deyilmiş. Ağır, sınaqlı seyidlərdənmiş, şəcərəsi İmam Museyi Kazıma gedib çıxan qədim Laçın seyidlərindən. Seyidlər isə bildiyimiz kimi xüsusi tumdu. Mirhacib kişinin malik olduğu istedadların sayı az deyilmiş - yaxşı nohə oxumağı, əzadarlığı varmış yas məclislərində. Muğamatı da hərdən dodaqlarının ucunda zümzümə eləməyi bacarırmış özüyçün. Ən vacibi isə, öncəgörmələrə malikmiş, vəhy sahibiymiş. Bir gün o, rəhmətə gedəcəyi günə öncədən xəbərdar olur. Yaylaqdan enir arana, gəlir Ağdama. Öz yas mərasimini, dəfnini mükəmməl təşkil edir, qəbrini qazdırır, kəfən pulunu döşəyin altına basır... Sakitcə dünyasını dəyişir.\n- Mən, hadisələrin sonrasını, son nöqtəsini əvvəlcədən düşünməyi çox sevərəm... - deyən Rəşad Məcidə, bəlkə, bu istedad elə babası Mirhacibdən keçib, məncə. AYB-də, öz qəzetinin redaksiyasında o, sakitcə indi də Laçın seyidlərinin bu qədim ənənəsini davam etdirir. Gözaltı etdiyi hadisələrin cərəyanına tezcənə müdaxilə etməyi sevmir. İzləməyi sevir, o. Müşahidə etməyi.\nOnda həvəs var bu işə. Xüsusi həvəs.\nHazırkı qəzet, sayt redaktorlarında oxşar səbrin bircə zərrəsi belə yoxdu.\nMƏNİM NƏĞMƏKAR BABAM\n“525-ci Qəzet” redaksiyasında söhbətimiz 526-cı dəqiqəyə keçir elə bil. Gözümüz önündəcə qəzet əməkdaşları bir-bir, sırayla, Rəşaddan icazə alaraq redaksiyanı sakitcə tərk edirlər. Sanki yalan-riya, gizli şəhvət hissləri, müxtəlif suçlar, günahlar da bizi tənha buraxıb indi. Otaqda təkcə bizik. Bir də illərin imtahından çıxmış (çıxmışmı?) aramızdakı xətir-hörmət hissi, daxilimizdə səslənən qırıq-qırıq şeir-poeziya misraları, köhnə “Ölüm və həyat” parolu, daha nələr, nələr... Hərdən axşam saatlarının qəribçiliyi, küçə piyadalarının səs-küyü, yolunu azmış kölgələr qəfil, birdən-birə Rəşadın kabinetinə daxil olub, tez də yoxa, qeybə çəkilir burdan. Növbəti dəfə həmin mənzərə təkrarlanarkən Rəşadın dili açılır:\n- Babamın vəfatından sonra ilk dəfə tənhalığımı hiss etdim. Onu hər yerdə axtarırdım elə bil. – Rəşadın qəmli baxışı, pəncərədən ayrılıb küncdəki bağlı qapıya dirənir. Ani bir sürətlə sönüb öləziyir bu bağlı qapı üzərində.\n- Sonrakı bütün ciyərparələrində - Aydın Məmmədovda, Ramiz Rövşəndə, Anarda necə, babanın ətrini, qoxusunu, xatirəsinimi axtardın, bəlkə?\n- Bəlkə, sən deyəndi. Nə bilim.- Rəşad kürəyini kresloya sıxaraq, imkan daxilində azca məndən uzaqlaşır. Sualım, hiss edirəm, arzuolunmazdı, Rəşadın daxili tarazılığını pozur.\n- Əkrəm Əylisli, öz xatirələrində, romanlarında daim öz nəğməkar bibisini axtarıb, siz isə öz nəğməkar, sehirli babanızı, eləmi? - amansız suallarıma meydan verməyə başlayıram.\n- Hə...oxşarlıq var... - Rəşadın narahatçılığını sifətində deyil, titrək barmaqlarında, əsəbi əl hərəkətlərində hiss edirəm.\n- Ancaq tale sizi Əkrəmlə yoxxxx... Anarla bir gəmidə, bir kabinetdə əyləşdirdi... - səsimi hər an bir pillə aşağı endirərək, bir gözümlə Rəşadı diqqət mərkəzində saxlayıram, digəriylə küncdəki bağlı qapını güdürəm. İstəyirəm tək o deyil, ürəyimiz də açılsın. Rəşadın zövqüylə seçilmiş gözəl bir jurnalist qız çıxsın ordan, qarşımıza çay dəstgahı düzsün.\nTəəssüflənməyim, bəs neynim ki? Qapı bağlıdır ki, bağlı. Çayımızı da içib qurtarmışıq.\nRəşad da, mövzunu davam etdirənə heç oxşamır indi. Özümə qapanıb, suallarımın cavabını öz daxilimdə axtarmağa başlayıram.\nDoğrudan, niyə... niyə bu qədər qohum-tanışın içindən “nəğməkar baba”, seyid baba götürüb elə Rəşadı dost seçdi özünə, hə? Hələ öz kəramətinin bir tikəsini elə məhz Rəşada ötürdü, hə? Niyə?\nNiyə sonra bunu növbəynən Aydın Məmmədov, Ramiz Rövşən, Anar Rzayev təkrarladı Rəşad üçün? Niyə, şair demiş “bir qəbristanlıq şair, yazar tayfası” içindən məhz onu özlərinə yaxınlaşdırdılar, hə?\nÇox düşünürəm bu barədə. Axır cavab tapıram bu sualıma.\nXalq, sadə xalq necə seçim edirsə, necə özünə bir diri seyid tapıb ona könlünü, malını tapşırırsa, hə, Aydın da, Ramiz də, Anar da Amerika kəşf etmək istəməyiblər özlərinə. Elə dədə-baba anlayışıyla, kortəbii (?) hərəkət edərək, sadəcə, bir seyidi seçib fərqləndirdilər digərlərindən. Onu özlərinə dost biliblər.\nBurda gərək “Seyid”lər mövzusunda kiçik haşiyə açam sizinçün. Seyidlərin nə olduğunu diqqətinizə çatdırım.\nBabasının dəfni zamanı Rəşadgilin Ağdamdakı evinə Laçının Böyük, Kiçik Seyidlər kəndindən, Alxaslıdan xeyli sayda seyid, haqq aşiqləri, digər əcaib mehmanlar, yekə-yekə “Nikolay samovarları” gəlir. Seyidlər, fürsət düşüncə, iti gözlərini Rəşada zilləyirlər. Sonra qumarbazlar tərs-tərs Rəşad tərəfə baxırlar. Muğamat deyənlər bir küncdə əyləşib, Mirhacib kişinin sevimli nəvəsi barədə öz aralarında pəsdən nəsə danışır, Rəşadı aşağıdan yuxarıya yaxşı-yaxşı bir süzürlər.\n- O vaxtdan “babamın quşu” gəlib düz təpəmə qondu sanki. Xasiyyəti, ədaları, davranışı, bəzi mənfi cəhətləri də gəlib hopdu bu uşaq canıma. Cibimə pul qoyan kim, əlini başıma sürtən kim...\n- Maraqlıdır...- Rəşadın maraqlı söhbəti qarşısında dilimdən ancaq bu tək kəlmə qopur.\n- Bu, mənçün də maraqlıydı, Vallah. Qumarbazlar məni öz yanlarında oturtmağa başladılar. Bəhanələri də oydu ki, bəs guya mənim ayağım yüngüldü. Guya mən oyuna girəndə bəxtləri açılır.\n- Bəlkə, Aydın Məmmədov, Ramiz Rövşən, Anar Rzayev elə bu cür düşünürlər siz barədə, hə?\nAydın Məmmədovun adı Rəşadın tələffüzündə indi də tam başqa ahəngdə, təhərdə səslənir elə bil. Hiss edirsən ki, bəli, bu iki dostun hekayəti hələ də bitməyib. Hardasa bir başqa paralel aləmdə hələ də davam edir.\n- Aydını mənlə birləşdirən cəhət nəydi soruşursan... - Rəşada imkan vermirəm cümləsini bitirsin. Mövzunu özüm davam edirəm:\n- Məncə, ikinizin də seyidliyi. Aydın da seyid idi ata tərəfindən. Atası Mirsaleh kişi...\nBu dəfə Rəşad cümləmi yarımçıq kəsir.\n- AYB-dəki Gənclər üzrə katib vəzifəmə oxşar bir statusu əvvəl-əvvəl Aydın verdi mənə, öz “Tərcümə mərkəz”ində. O vaxtlar hökumət ora 80-dən çox üsyankarı, barışmazı yığmışdı. Koroğlunun, üzr istəyirəm, Aydının bu dəlilərini idarə etmək asan görünməsin heç də sənə. Babamın təcrübəsi, “Ölüm və həyat”dan xatırladıqlarım köməyimə gəldi o zaman. Mərkəzin böyründə bir çayxana, xaşxana da açdım. Bilirdim ki, yazarları səhər tezdən iş yerinə ancaq bu cür toplamaq mümkündür. Bilirdim ki, bizimkilərin barmaqları yağlı qutaba bulaşmasa, ortaya bir məhsul qoyan deyillər. Vaxt necə də ötür... Cəmi 26 yaşım vardı o zamanlar...\n- Afaq Məsud, Zakir Fəxri, Natiq Səfərov, Vilayət Rüstəmzadə, Murad Köhnəqala, Arif Əliyev, Əlisəmid Kür... Tanış siyahını sadalamağa başlayınca Rəşadın eyni açılır.\n- Redaksiyamızın girəcəyindəki abstrakt təsvirləri görübsənmi? Əlisəmidin rəssam istedadının ilk və son nümunəsidir. Gözmuncuğumuzdu hamımızın. Mənalı təsvirdi-qədim türk runik əlifbası orda bir tərəfdədir, Aydının fikir dünyası bir başqa səmtdə.\n- Qərib bir türkçünün Sibirdəki məzardaşına layiqdi, bəlkə, bu təsvirlər.\nAydının xatirəsi Rəşadı lap sıxır bu vaxt. Dilindən bircə kəlmə qopur:\nRəşad Məcid susa-susa əl atır masa üzərindəki “Solaxay” romanıma. Hədiyyəmə uzun-uzadı baxdıqdan sonra Aydın barədə xatirələrinə qayıdır:\n- Əli dəryazlı Əzrayılın Aydın üzərinə ilk hücumu alınmadı. 1991-ci ilin fevralında əyləşdiyi vertolyot Şuşa səmalarındaykən zədələnsə də, yerə oturmağı bacardı. Aydın bunu, cibindəki Quranla izah edərdi, yadımdadı, o vaxt ...\n- Kefli İskəndərliyi də vardı, eləmi? - gözlənilməz solaxay sualıma Rəşad xəsiscəsinə qısa cavab qaytardı yenə:\nRəşad Məcid portretinə Kefli İskəndər cizgilərini qatmasam, yalançı olaram, Rəşadı tanıyanlar istehzayla baxar mənə, dediklərimə inanmazlar. Düzü, Kefli İskəndərin canlı nümunəsini məncə, o, əvvəlcə Aydında müşahidə edib. Mane olmayıb Aydının bu həvəskar roluna. Sonra yavaş-yavaş, asta-asta, qarış-qarış özü bu rola daxil olub. Bioqrafiyasının bu həlledici epizodunda o, Nizami kimi “qılıncla qələm”i deyil, Seyid Əzim kimi hərəkət edib, “qələmlə saqi”nin müvazimətini yaradıb ətrafında. Bizim seyidlərdə bu hal təzə deyil. Seyid Əzimin bu məşhur qəzəlində Rəşadı görməmək mümkün deyil.\n“Binayi-zöhdümü mey seyli birlə abə verin,\nSatın bu xirqəvi-səccadəmi, şərabə verin.\nGəlin, bir eyləyin, ey badəxarilər, himmət,\nBu çərxi-pursitəmin dövrün inqilabə verin.\nXərab olum, qurtarım ta zəmanə hökmündən,\nBir-iki cam, məni-xaniman-xərabə verin.\nGörün ki, aqibətül-əmr kim olur məqbun,\nBu nəğdi-canı meyə, zahidi kitabə verin.\nVəsiyyətim budu, Seyyid, vəfatım olduqda,\nNə qalsa məndən, onu vəqf edin, şərabə verin".\nSeyid Əzimin bu daxili ziddiyyətinə oxşar bir ovqat elə daim Rəşadı da izləyib. Özünün dediyinə görə daxilindəki izahsız bir “coşqu” kabusu, daim onu dəli afətlərin, şair-yazarların dünyasına çəkib sürükləyib. Babası kimi, ona qəribə öncəgörmələr bəxş edib. Lakin Rəşadla bu mövzuda danışmağa girişdinmi, hazır ol, o söhbəti mütləq zarafata çevirəcək. Verdiyin ciddi sualları qulaqardına vuraraq, öz futbol proqnozları barədə uzun-uzadı söhbətlərə başlayacaq. Əyləşdiyi kreslonun, tutduğu vəzifələrin dərinliyinə çökərək ordan gör hansı mövzularda şirin söhbətlərə başlayacaq:\n- Futbol proqnozlarında həmişə udmuşam, 10 manata 1000 manat götürdüyüm epizodları saysam, deyərsən bəs mən səfehəm, bu cür istedada malik ola-ola niyə gedib bir idman saytı, agentliyi, yaxud futbol komandası yaratmıram.\n- Doğrudan, niyə?\nSualım, kənardan görürəm, Rəşada lap ləzzət edir. Nitqi lap səlisləşir, baxışları lap itilənir bu vaxt.\n- 2009-cu il idi, yadımdadı. Ağdamın işğal günü, iyulun 23-də Tofiq Bəhramov adına stadionda bizim “Qarabağ” komandamız Norveçin “Rozenberq” futbol klubuyla oyuna başlamalıydı. Aqillə girişdik təbliğata. Bütün istedadımı səfərbər etdim. O dediyim “coşqu”nu atdım eee ortaya, dedim ki, Rəşid Sadıqov, yarımmüdafiəçi, 68-ci dəqiqədə rəqib qapısına qələbə topu vuracaq, görərsiz.\n- Proqnozunuz özünü...\nRəşad yerində bir-iki dəfə qurcalanıb təngnəfəs halda sözümü yarımçıq kəsdi:\n- Doğrultdu. Rəşid həmin dəqiqədə cərimə zərbəsiylə hesabı açdı. Day nə mənim, nə digər azerkeşlərin qarşısına kimsə sipər çəkə bilərdi. Cumduq ey irəli. Bayaq dediyim o “coşqu”yla. “Rozenberq”in müdafiə xəttini dəfələrlə yardıq, hesabı oyunun sonunadək saxlamağı bacarıb, qələbə əldə etdik lap axırda...\n- Son saniyədə ilk olaraq sən böyük coşquyla ayağa qalxdın eləmi? Sonra Aqil? Sonra bütün stadion qoşuldu eləmi sizə, hə?\n- Bəli. Yanılmırsan. Eynən bu cür oldu, vallah.\nRəşadın portretinə yağlı boyalı fırçamı, son dəfə məhz bu ehtiraslı məqamda çəkib, rəssam kimi, öz molbertimdən bir-iki addım geriyə çəkilirəm.\nBuyurun baxın. Rəşadın portreti hazırdır. Rəşadın babası üçün vəfat edəcəyi günü öncədən görmək vacibmiş. Rəşaddan ötrü bu, bir o qədər də əhəmiyyətli deyil indi. Ona, özü belə deyir, idman proqnozlarında dəqiq olmaq kifayətdi guya. Ancaq inanmıram təkcə elə bununla kifayətlənsin, o...


Kanada azərbaycanlıları terror qurbanlarını yad etmək məqsədilə bir araya gəliblər - AZƏRTAC – Azərbaycan Dövlət İnformasiya Agentliyi\nKanadada yaşayan azərbaycanlı gənclərin təşəbbüsü və təşkilatçılığı ilə Toronto şəhərindəki soydaşlarımız sentyabrın 27-dən bu günədək işğalçı Ermənistan ordusunun münaqişə zonasından kənarda qətlə yetirdiyi mülki şəxsləri yad etmək məqsədilə bir araya gəliblər.\nDiasporla İş üzrə Dövlət Komitəsindən AZƏRTAC-a bildiriblər ki, soydaşlarımız münaqişə zonasından uzaqda yerləşən Gəncə, Bərdə, Tərtər, Mingəçevir və digər yaşayış məntəqələrimizdə mülki əhalinin raket atəşinə tutulması, günahsız insanların, o cümlədən azyaşlıların qətlə yetirilməsi ilə bağlı məlumatları Kanada ictimaiyyətinin diqqətinə çatdırıblar.\n“Biz dinc əhaliyə qarşı müharibə cinayətlərinin qınanmasını, günahkarların cəzalandırılmasını istəyirik. Xəsarət almış soydaşlarımızın acılarına şərik olmaq, şəhidlərimizi daim xatırlamaq, belə vandalizm aktlarına qarşı səsimizi ucaltmaq və bu faktları yaşadığımız cəmiyyətlərə çatdırmaq borcumuzdur”, - deyə soydaşlarımız bildiriblər.\nAksiya zamanı azərbaycanlılar bir sıra rəmzi mesajlardan istifadə ediblər. Belə ki, onlar qətlə yetirilən insanların adları yazılmış kiçik lövhələri, eləcə də qərənfilləri yastıqlar üzərinə düzərək, onların əksəriyyətinin yuxuda ikən qətlə yetirildiyini, bütün bunların sözlə ifadə oluna bilməyən müharibə cinayəti olduğunu diqqətə çatdırıblar.\nƏllərində “Bəzən eşidilmədiyimiz üçün yazmalıyıq”, “Bəzən ağrının ən dərin ifadəsi sükutdur” sözləri yazılmış posterlər tutan azərbaycanlılar bu yolla haqq səslərini ucaldıb və doğma Vətənə dəstək olduqlarını bəyan ediblər.\nAZERTAG.AZ :Kanada azərbaycanlıları terror qurbanlarını yad etmək məqsədilə bir araya gəliblər


Bәşәr Әsәd rejimi mülki yaşayış mәntәqәlәrinә hücum edib | TRT Azerbaycan\nBәşәr Әsәd rejimi mü...\n05.03.2021 ~ 06.03.2021\nBәşәr Әsәd rejimi vә İranın dәstәklәdiyi terror qruplaşmalarının İdlib deeskalasiya bölgәsi sәrhәdlәri daxilindә tәmin olunan atәşkәs rejimini pozaraq mülki-yaşayış mәntәqәlәrinә ağır zәrbәlәr endirib, nәticәdә 2 mülki vәtәndaş hәlak olub, 2 nәfәr dә yaralanıb.\nHücumlar nәticәsindә iki mülki vәtәndaş hәlak olub, 2-si dә xәsarәt alıb. Xәsarәt alanlar әtrafdakı xәstәxanalara yerlәşdirilib.\nXatırladaq ki, Türkiyә ilә Rusiya arasında martın 5-dә Moskvada atәşkәsә dair müqavilә әldә olunmuşdu.\nRejim qüvvәlәrinin vaxtaşırı olan pozuntularına baxmayaraq atәşkәsә riayәt olunur.\nEtiketlәr: #Bәşәr Әsәd rejimi mülki yaşayış mәntәqәlәrinә hücum edib\nRusiyanın Cənub Hərbi Bazasının mətbuat xidmətindən verilən məlumata görə...\nİraq prezidenti Bərham Saleh İraq Türkmən Cəbhəsinin sədrini qəbul edib\nİraq prezidenti Bərham Saleh ilə İraq Türkmən Cəbhəsinin (ITF) sədri Həsən Turan Kərkükün təhlükəsizliyi və sabitliyi ilə əlaqədar məsələləri müzakirə ediblər.\nİran prezidenti Həsən Ruhani Sergey Lavrovu qəbul edib\nİran prezidenti Həsən Ruhani Rusiyanın xarici işlər naziri Sergey Lavrovu paytaxt Tehranda qəbul edib.\nDonbasda daha bir Ukrayna əsgəri öldü\nUkraynanın şərq ərazilərində yerləşən Donbas bölgəsində rusiyapərəst separatçıların açdığı atəş nəticəsində bir Ukrayna əsgəri həyatını itirib, 2 əsgər yaralanıb.


Xəbərlər Baxılıb: 718 Tarix: 24 dekabr 2020\nÇin qızılgülündən dəmlənən çayın faydaları barədə eştmisinizmi? Çin qızılgülü (qibiskus) ən çox sevilən otaq bitkilərindən biridir. Bu bitkinin faydaları barədə yəqin ki, eşitməmisiniz. Şərq ölkələrində çin qızılgülünün çiçəklərində\nLordoz onurğa sütununun önə doğru əyilməsi səbəbindən meydana çıxan bir vəziyyətdir. Lordoz xəstəliyi zamanı xəstənin duruşundan fərqlilik gözlə görüləcək qədər nəzərə çarpır. Bu bir növ duruş pozunuqluğudur. Onurğanın b\nsonxeber.az donlar 2021 qaşların formalari qis geyimləri 2021 kəpəyə qarşı qadın döşü 3 baci dolmasi vetene aid bayatılar kosmetika saç tökülmə burclerin en xosladigi isler


2022-ci ilədək Azərbaycan dəmir yollarının inkşafına milyardlarla dollar investisiya qoyacaq » AMİA.az\n2022-ci ilədək Azərbaycan dəmir yollarının inkşafına milyardlarla dollar investisiya qoyacaq\n13-03-2018 18:58 Bölmə: Manşet / İqtisadiyyat / Redaktordan / yuxari Oxunma sayı: 183\n2010-2022-ci illərdə Azərbaycanın dəmir yollarına qoyduğu investisiyalar beş milyard dollara yaxın təşkil edəcək.\nAMİA xəbər verir ki, bunu Bakıda keçirilən “İpək Yolu boyunca iqtisadi əməkdaşlıq və mədəni əlaqələrin inkişaf etdirilməsində parlament üzvlərinin rolu” mövzusunda konfrans zamanı “Azərbaycan Dəmir Yolları” QSC-nin sədr müavini Hicran Valehov deyib.\nO qeyd edib ki, proqnozlara əsasən Avropa İttifaqı ilə Çin arasında yük dövriyyəsi 2030-cu ilədək iki dəfə artacaq:\n“Bu proseslərdən kənar qalmamaq üçün Azərbaycan ölkənin dəmir yollarının inkişafı üzrə işlər həyata keçirməlidir. İşin böyük hissəsi artıq görülüb: Bakı-Tbilisi-Qars dəmir yolu işə salınıb, “Şimal-Cənub” layihəsi reallaşdırılır. Ümumilikdə dəmiryolu infrastrukturunun inkişafı üçün 2010-cu ildən 2022-ci ilədək 4 879,32 milyon dollar investisiya qoyulması planlaşdırılıb. Bu investisiyanın bir hissəsi yerləşdirilib, qalan hissəsi 2022-ci ilədək yerləşdiriləcək”.\nH.Valehov əlavə edib ki, vəsaitin böyük hissəsi dəmir yollarının rekonstruksiyası və elektrikləşdirilməsi, Bakı – Böyük-Kəsik dəmir yolunun əsaslı təmiri, vaqon parkının yenilənməsi, sərnişin və yük lokomotivlərinin satın alınmasına gedir.


RƏSULZADƏ HİTLERLƏ GÖRÜŞÜBMÜ? – Fazil Mustafanın Paşinyana cavab yazısı | AzPolitika — onlayn siyasi-ictimai qəzet\nDərc olunub: 18/05/2020 - 08:00\n30 may 2017-ci ildə keçmiş sosial-demokrat deputat Araz Əlizadə “Şərq” qəzetinə belə bir açıqlama vermişdi: “Əslində mən Hitlerə minnətdaram ki, o, Məhəmməd Əminin sözünə qulaq asıb, azərbaycanlılardan ibarət diviziya yaratmadı. M.Ə. Rəsulzadə Hitlerdən azərbaycanlılardan ibarət diviziya yaratmağı xahiş etmişdi. Bu olsa idi, bizi tamam sürgün edəcəkdilər. Məhəmməd Əminin dediyi olsaydı, indi bu torpaqlarda ermənilər yaşayırdı”.\nBurada mühacirətdə Azərbaycan Milli davasının yorulmaz lideri Rəsulzadənin faşist Almaniyası ilə əməkdaşlığına işarə edən nüanslar yer alırdı və o zaman məsələ ilə bağlı bizim də faktların təhrif olunmasına görə sərt mövqeyimiz mediada işıqlandırılmışdı. Təqribən buna bənzər fikirlər bir neçə dəfə Məhəmməd Əmin bəyin kimliyinə qarşı nifrətini gizlətməyən Azərbaycandakı başqa kəsimlər tətərfindən də işlədilmişdi. Yekunda erməni faşizminin yeni lideri Nokol Paşinyan da ötən günlərdə belə bir açıqlama ilə çıxış etdi. Paşinyanın babasının İkinci Dünya Müharibəsi zamanı əsir düşərək faşistlərlə əməkdaşlığı barədə faktlar aşkarlanandan sonra Azərbaycan tərəfinin ittihamlarını cavablandırmaqda aciz qalan erməni politoloqları ona cavab üçün tezis veriblər ki, bəs sən də Rəsulzadə məsələsini ortaya at. Eyniylə saxta soyqırım məsələsi kimi. Burada “Olmayan bir tezis bir neçə dəfə təkrarlandıqca, onsuz da bir yerlərə oturacaq” prinsipi ilə ənənəvi erməni davranışından söhbət gedir.\nQısa yoldan gələk. Rəsulzadənin 30-cu illərin Almaniyasında olması, müxtəlif danışıqlarda iştirak etməsi bir tarixi faktdır. M.Ə.Rəsulzadənin Almaniyanın 1932-1945-ci illərdəki dövlət başçısı Adolf Hitlerlə birbaşa görüşü və münasibəti olmayıb. Bütün danışıqları da Milli Azərbaycan Komitəsinin rəhbəri, yəni faktiki Azərbaycan mühacirət hökumətinin rəhbəri kimi aparıb. Onun Almaniya hökuməti ilə əlaqələri Şərq Nazirliyinin SSRİ Millətləri üzrə Baş İdarəsinə başçılıq edən professor Qerhard Von Mende və Almaniyanın sabiq Moskva Böyükelçisi, Xarici İşlər Nazirliyinin təmsilçisi Şulenberq vasitəsi ilə olub. M.Ə.Rəsulzadənin Almaniya hökuməti ilə əlaqə qurmaqda başlıca məqsədi sayı 70 minə qədər olan azərbaycanlı əsirləri xilas etmək idi. Ramiz Abutalıbovun ortaya çıxardığı sənədlərə görə bu əsirlərin ümumi sayı 150 min idi və sonradan Sovetlər Berlini işğal etdiyində 28 min nəfər azərbaycanlı əsir Qərb müttəfiqlərinə könüllü təslim olmuşdular. Eyni zamanda Azərbaycanın müstəqilliyinin Almaniya hökuməti tərəfindən qəbul edilməsi şərti ilə danışıqlar aparmaq müttəfiqlik deyil, əməkdaşlıq deyil, birbaşa Azərbaycanın milli maraqlarının qorunması istiqamətində atılan ən cəsur addımlardan biri idi. Bütövlükdə Hitler ayrı-ayrı “milli komitələr”lə deyil, məhdud səlahiyyətli “milli komissiya”larla əməkdaşlıq etməyi planlaşdırırdı ki, bu da Azərbaycanın maraqlarına uyğun gəlmirdi. Maraqlıdır ki, nə azərbaycanlı, nə də erməni opponentlərdən kimsə Rəsulzadənin faşistlərə rəğbətlə yanaşdığını əks etdirən bircə cümləsini belə tapıb çıxara bilmirlər. Əməkdaşlıq edəndə gərək hansısa xoş sözləri də qarşı tərəf haqqında söyləmiş və ya yazmış olasan ki, qarşı tərəfi məmnun edəsən. Bunun əksinə, Hitlerə və onun faşist ideologiyasına olan münasibətini isə M.Ə.Rəsulzadə açıq şəkildə belə bildirirdi: “Hitlerçilik hər şeydən əvvəl kommunizm demaqogiyasına qarşı çıxış etmək üçün yaranmış bir ideyadır. O, faşizm kimi öz müxaliflərindən diktatorluq fikrini götürmüş, lakin oradakı beynəlmiləlçiliyi millətçiliklə əvəz etmişdir”.\nBu barədə tanınmış Rəsulzadə tədqiqatçısı Nəsiman Yaqublunun “Azərbaycan legionerləri” (Bakı, 2005) kitabında faktlara əsaslanan geniş açıqlama verilib. Digər tanınmış tədqiqatçı Aydın Balayev “Məmməd Əmin Rəsulzadə (1884-1955)” adlı monoqrafiyasında yazırdı: “Prometey” hərəkatının liderlərindən olan N.Jordaniya 1940-cı ilin fevralın 14-də bəyanatla çıxış edərək bildirirdi ki, “millətlərin hürriyyətini böyük bir rahatlıqla həll edən Alman dövləti Gürcüstanın hürriyyətini yenidən bərpa etmək istəyində olmayacaq”.\nDigər tərəfdən hələ SSRİ hərbi kəşfiyyat xidmətinin 1944-cü ildə alman-faşistlərlə əməkdaşlıq edən Qafqaz mühacirləri haqqında hazırladığı və SSRİ xarici işlər naziri Molotova təqdim etdiyi hesabatda faşist kəşfiyyat idarəsi olan “Abver”lə əməkdaşlıq edənlərin adları ayrıca qeyd olunmuşdu və burada o zaman ən məşhur mühacir simalardan olan Rəsulzadənin adı yer almamışdı. Bu sənədi çıxarıb Paşinyanın gözünə soxmaq yetərlidir məncə. Qondarma ittiham mövzusu olan bütün məsələlər belə süjet xətti ilə başa çatır. Bu böyük lider çantasında bir kağız sənəd və qəlbində isə bir ruh gəzdirirdi: “Azərbaycanın müstəqilliyi!” Avropanın hər yerində fərqli ideologiyalara sahib hökumətlər iş başındaydı. Rəsulzadə bir siyasət adamı kimi, solçu ilə də, sağçı ilə də, mərkəzçi ilə də, faşistlə də, kommunistlə də görüşməyə hazır idi və imkan tapdıqca görüşürdü və birinci sualını sorurdu: “Siz kommunist əsarətində olan Azərbaycanın müstəqilliyini tanıyacaqsınızmı?” Kimsə bu müstəqilliyi tanımaq istəmirdi və Rəsulzadə də Azərbaycanın müstəqilliyini tanımaq istəməyəni tanımaq istəmirdi. O, faşistlər tərəfindən əsir götürülmüş azərbaycanlıları xilas edərək milli davaya cəlb etməyə çalışırdı.\nƏslində faşistlərlə birbaşa ən ciddi əməkdaşlığı sonralar faşizmə qarşı mübarizənin az qala simvoluna çevrilmiş Stalin-Molotov dueti etmişdi. SSRİ-nin 1939-1941-ci illərdə Polşanın, Baltikyanı ölkələrin, Finlandiyanın, Bessarabiyanın, Ukraynanın başına gətirdiklərinin yanında faşistlər toya getməli idilər. Və bunları da faşistlərlə bağlanan Molotov-Ribbentrop paktının gizli müddəalarına əsaslanaraq qarşılıqlı razılaşma əsasında etmişdilər. O dərəcədə dərin əməkdaşlıq olmuş ki, faşistlərin hücumundan bir neçə həftə keçəndən sonra belə Sovet cəmiyyətini inandıra bilmirdilər ki, ən yaxın dostları olan Faşist Almaniyası SSRİ-yə hücum edib. Bunu biz demirik, dövrün tədqiqatçılarından olan Leonid Mleçin yazdığı “Kremlin gizli diplomatiyası” əsərində faktlarla ortaya qoyur.\nFaşist Almaniyası, faşist İtaliyası, faşist İspaniyası - bunlar hər biri sadəcə rejimlər deyildi ki. Bu faşistlər hakimiyyət başında olduqları konkret dövlətləri təmsil edirdilər və dövlətlər arasında münasibətləri rejimlərlə əməkdaşlıq kimi qələmə vermək politoloji səfehlikdir. Hansı ki, Paşinyan məhz özünü bu cür aparır. Adamın babası əsgər olub, bu və ya digər səbəbdən əsir düşüb, bu və ya digər səbəbdən faşistlərlə əməkdaşlıq edib, bəlkə də SS orduları içində onlarla dinc insanın qətlində iştirak edib. Buna cavab vermək, hətta vəziyyəti yumşaltmaq, babasının əməkdaşlığa əlacsızlıqdan razı olduğunu bəhanə gətirmək yerinə, adam Azərbaycan mühacirət hökumətinin başçısına istənilən dövlət və onun təmsilçisi ilə apardığı danışıqlara görə mənasız ittiham irəli sürür. Maraqlıdır ki, Rəsulzadə üçün yalnız bir qırmız xətt mövcud idi: Azərbaycanın müstəqilliyi. Bir tək quru canı ilə Avropada at oynadan Hitlerin ət maşınının qarşısında “Azərbaycanın müstəqilliyini tanıyacaqsanmı?” şərtini qoymaqdan böyük qəhrəmanlıq nümunəsi haradan tapa biləcəksiniz? Bu müstəqilliyə birmənalı münasibət ortaya qoymadığına görə hətta sığındığı qardaş Türkiyəni tərk edərək, bu davaya dəstək verə biləcək dövlətləri bir-bir gəzərək təkliflərini ortaya qoymamışdımı?\nƏslində faşizmlə bağlılığı müasir ermənilər törətdikləri Xocalı soyqırımında axtarmalı olduqları kimi, onların babaları 1918-ci ilin mart ayında törtədikləri Bakı, Şamaxı, Quba soyqırımında axtarmalı olduqları kimi eyni zamanda 1918-ci ildə ilk respublikalarının parlamentinin formalaşmasında da axtarmalıdırlar. Sadəcə hər iki dövlərin, ilk respublikaların parlamentlərin tərkibinə diqqət yetirsələr, məsələyə daha rahat aydınlıq gətirmiş olarlar. 1918-ci ildə Azərbaycan parlamentinin yaradılması haqqında qəbul edilmiş qanunda parlamentin 120 nəfərdən ibarət olması nəzərdə tutulmuşdu. Həmin qanunda Azərbaycan əhalisinin ümumi sayına müvafıq olaraq erməni nümayəndələri üçün 21 yer, rus nümayəndələri üçün isə 10 yer ayrılmasına baxmayaraq onlar qanunverici oranın fəaliyyətini pozmaq üçün Azərbaycan parlamentinin ilk iclasının açılışında iştirak etməmişdilər. Rus Milli Şurası 1919-cu il yanvarın 31-dən, ermənilər isə həmin ilin fevralından parlamentin işinə qatılmışdılar. 1919-cu ilin axırlarına yaxın parlamentdə 11 müxtəlif partiya fraksiyası və qrupunu cəmi 96 deputat təmsil edirdi. Parlamentdəki siyasi partiyalar və qurumların qüvvələr nisbəti aşağıdakı kimi idi:\n“Müsavat” və bitərəflər fraksiyası - 38 nəfər,\n“İttihad” - 13 nəfər,\n“Əhrar” - 6 nəfər,\n“Sosialistlər” bloku - 13 nəfər,\n“Rus-slavyan cəmiyyəti” fraksiyası - 5 nəfər,\n“Daşnaksutyun” fraksiyası - 6 nəfər,\n“Azlıqda qalan millətlər” fraksiyası - 4 nəfər.\nDiqqət yetirin, ruslara yer verilib, milli azlıqlara yer verilib, üstəlik də 8 ay öncə Bakıda 31 mart soyqırımını bolşevik erməniləri ilə birlikdə törətmiş digər erməni ünsürlərinə də parlamentdə 21 yer verilmiş. Bunlar erməni fraksiyası və “Daşnaksyutun” fraksiyası adları altında müstəqil Azərbaycan parlamentinə daxil olmuşlar. Faktiki olaraq 11 nəfər erməni deputat Azərbaycan Parlamentində bərabərhüquqlu üzv kimi iştirak etmişdir. Və rus dilində çıxış etmək, müzakirələrdə iştirak etmək hüququna sahib olmuşlar. Azərbaycan Cümhuriyyəti dövründə bizim hökumətdə bir erməni nazir də olub - səhiyyə naziri A. Dastakov (14 aprel 1919-22 dekabr 1919).\nHəmin illərdə yaranan Ermənistan parlamentinə 1919-cu ildə keçirilən birbaşa seçkilərdə 80 nəfərlik parlamentin 72 yerini “Daşnaksutyun”, 4 yeri eserlər, 1 yeri müstəqillər, yalnız 3 yeri müsəlmanlar tutmuşlar. Ruslara yer yox, milli azlıqlara yer yox, üstəlik də həmin dövr Ermənistan əhalisinin haradasa yarıdan çoxunu təşkil edən Azərbaycan türklərinə etnik varlıq kimi deyil, dini icma adı ilə cəmi 3 yer verilmişdir. Faşizim budur e... Bir dövlətin faşist zehniyyəti üzərində quruluşunun təməli beləcə qoyulmuşdur.\nTürk 2020-05-19 18:00:42\nƏləmdar Məmmədov-hüquqşünas 2020-05-18 21:09:51\nFazil müəllim,qiymətli fikirlərinizə görə təşəkkür edirəm.Milləti pisləməyin ən yaxşı üsulu onun tarixi şəxsiyyətlərinə ləkə yaxmaqdır!!\nTanish 2020-05-18 16:50:28\nElizade bu milletin bir nomreli dushmenidir. Bu torpaqda onun yashamaq haqqi olmamalidir\nvidadi goyce 2020-05-18 10:01:58\nfazil fikirleriniz alqisha layiqdir,teklif ediremki ermeni fashizmi ile bagli tecili bakida beynelxalq konfrans teshkil edilsin,bunun ucun kifayet qeder esas var\nAmin 2020-05-18 09:09:47\nBu .... "deputat"lar qeyri-adi məntiqə (çürük məntiqə) malikdirlər.Rusun qorxusundan nə əl-ayağa düşüblər Məgər cəllatlığına görə "qırmızı terror" faşizmidən geri qalırdimi və ya Stalin Hitlerdən geri qalırdimi?\nEldəniz 2020-05-18 09:03:05\nMəhəmməd Əmin Rəsulzadə iqlabci lider kimi həmişə Azərbaycan xalqının maraqlarını müdafiə edib son nəfəsinə kimi..Pasinyanin babası isə Faşist SS qoşunlarında xidmət etdiyi tam sübuta yetirilib...Hansısa Sükan əsgərin milli azadlıq lideri ilə müqayisə edilməsi heç doğru deyil... Faşizm erməni hakimiyyətinin birbasa törətdiyi əməllərdir , Xocalı genosidi buna tam bariz nümunəs\nt.ədalət 2020-05-18 00:32:31\nFazil müəllim,genetik düşmənimiz olan Rusiyaya qarşı olanları müzakirə etm Bu yerdə biz də paşinyanın babasına təşəkkür etməliyik..\nTanish 2020-05-17 23:50:48\nPashinyanin Resulzadeni ittiham etmesi onun babasinin dogurdanda almanlarla elaqesini soylemeye esas verir, cunki, onun hec bir tehzib edesi fakti yoxdur, bu gosterdiyi faktla babasini temize cixarmaq isteyir.\nMüfəttiş 2020-05-17 23:32:23\nMeydan versələr A.Əlizadə, bu millətə ermənilər qədər pislik etməyə hazır olan biridir...


Aİİ-də “Hədis” yarışması təşkil olunub | Frame.az\nMüsabiqələr Təhsil Təqdimat Ən Son\nAzərbaycan İlahiyyat İnstitutunda (Aİİ) Tələbə Elmi Cəmiyyətinin (TEC) təşkilatçılığlı ilə “Hədis” yarışmasıkeçirilib.\nMüsabiqədə Aİİ-nin İlahiyyat fakültəsinin tələbələri iştirak ediblər. İnstitutun elm və innovasiyalar üzrə prorektoru, ilahiyyat üzrə fəlsəfə doktoru Aqil Şirinov, İslamşünaslıq kafedrasının müdiri, fəlsəfə üzrə fəlsəfə doktoru Əhməd Niyazov, fəlsəfə üzrə fəlsəfə doktoruVüqar Səmədovmünsiflər heyətində təmsil olunublar.\nAzərbaycan Respublikasının Dövlət Himninin səsləndirilməsi ilə başlayan tədbirdə Aİİ-nin Elm və innovasiyalar üzrə prorektoru, ilahiyyat üzrə fəlsəfə doktoru Aqil Şirinov tədbir iştirakçılarını salamlayaraq bildirib ki, dərin dini və dünyəvi biliklərə, yüksək intellektə malik kadrların yetişdirilməsi İnstitutun qarşıya qoyduğu vəzifələrdəndir. Qeyd edib ki, bu məqsədlərə nail olmaq üçün Aİİ bütün gücünü və potensialını səfərbər edib, göstərilən yüksək etimadı və inamı doğrultmağa çalışır.\nA.Şirinov vurğulayıb ki, beləyarışmalar gənclərin ümumi biliyini və dünyagörüşünü artırır, onlara öz biliklərini daha çevik şəkildə ifadə etmək təcrübəsi qazanmağa imkan verir.\nBu yarışmanın tələbələrə təcrübə qazanmaq imkanı yaratdığını nəzərə çatdıran İlahiyyat fakültəsinin dekanı, fəlsəfə üzrə fəlsəfə doktoru Mirniyaz Mürsəlov gənclərə sənətlərinin peşəkarı olmaq üçün daim oxumaq, öyrənmək barədə tövsiyələrini bildirib. Bacarıq imkanlarını nümayiş etdirmələri baxımından, bu istiqamətdə təşkil olunan müsabiqə və bilik yarışlarının xüsusi rol oynadığını vurğulayıb.\nTələbələr tərəfindən maraqla qarşılanan yarışmada qaliblər münsiflər heyətinin qiymətləndirməsi əsasında müəyyənləşib. Beləliklə, “Hədis” yarışmasında birinci yerə İsgəndər İsgəndərov, ikinci yerə Nəbi Məmmədov, üçüncü yerə isə Tofiq Feyzullayev layiq görülüblər.\nMəlumat üçün bildirək ki, ali təhsil müəssisəsində tələbələrin dünyagörüşünün formalaşdırılması, onların intellektual səviyyəsinin, mənəvi dünyasının zənginləşdirilməsi, vətənpərvərlik hisslərinin gücləndirilməsi, sosial məsuliyyət vərdişlərinin aşılanması, o cümlədən fərdi özünüifadə bacarıqlarının inkişaf etdirilməsi məqsədilə ulu öndər Heydər Əliyevin xatirəsinə həsr olunmuş “Mən tariximi bilirəm” mövzusunda bilik yarışması, “Gözəl Quran oxuma” müsabiqəsi keçirilib.\nBaxış sayı: 1. 491\n← “Mercedes”in pilotu Lyuis Hemilton Monako Qran-Prisinin qalibi olub\nTürkiyənin tanınmış Master kouçu Azərbaycana gəlir →


Ailələrimiz niyə dağılır? - İslam bu gün, sabah.. - Məqalələr - İslam Azərbaycanda (İslam.Az)\nAilələrimiz niyə dağılır?\nAzərbaycanda boşanmaların sayı artır. Hər il əvvəlki ilə nisbətən daha çox ailə dağılır. Dövlət Statistika Komitəsinin məlumatına əsasən, 2013-cü ildə ölkəmizdə 86.852 evlənmə, 11.730 boşanma faktı qeydə alınıb. Statistika bunu göstərir ki, vətəndaşlarımız evlənməkdənsə, boşanmağa daha həvəsli yanaşırlar. Evlənmə və boşanma saylarının nisbətinə nəzər salsaq, vəziyyətin nə qədər təhlükəli olduğunu görərik. Son on ildə evlənmələrin boşanmalara nisbəti 8,4-dən 7,4-ə enib. Yəni əgər 2003-cü ildə evlənmələr boşanmalardan 8,4 dəfə çox idisə, ötən il 7,4 dəfə artıq olub.\nQeyd edək ki, rəsmi statistikaya əsasən, boşanmaların ən çox faizi evliliyin ilk 5 ili ərzində qeydə alınır. Yəni gənclərimiz ailə həyatının ilk 5 ili ərzində daha çox boşanma riskinə məruz qalırlar. Hətta bəzən hüquqi ədəbiyyatda bu müddəti “risk müddəti” də adlandırırlar. Səbəb budur ki, ailə quran tərəflər hələ bir-birini yaxşı tanımadıqları üçün, çox zaman onları birləşdirən övladın dünyaya gəlməsi gecikdiyi üçün daha asanlıqla ayrılmağa qərar verirlər. Əksinə, bir-birinin xasiyyətini daha yaxından öyrəndikdən, müəyyən çətinlikləri arxada qoyduqdan, oğul-uşaq sahibi olduqdan sonra tərəflər boşanma məsələsinə daha müdrikliklə yanaşırlar.\nBəs boşanmaların əsas səbəbləri nədən ibarətdir? Niyə ailələr, xüsusilə, gənclər tez-tez boşanırlar? Səbəbləri araşdırarkən, mühümlük dərəcəsinə görə əsasən, ağaşıdakılar üzərində durmağı lazım bilirik.\n1. Tərəflərin bir-birini yaxşı tanımaması. Adətən, qızla oğlanın bir-birini tanımadığı, görmədiyi, xasiyyətinə bələd olmadığı, ailəsi ilə ünsiyyət qurmadığı zaman erkən boşanma halları geniş vüsət tapır. Məhz buna görə İslam dini naməhrəmlərin ünsiyyəti üzərində nə qədər məhdudiyytlər qoysa da, qızla oğlanın evlənməzdən qabaq bir-birini tanımalarına icazə verir. Şəriət çərçivəsində onların tanış olmalarının, gələcək ailə həyatını müzakirə etmələrinin, bir-birinin fikirləri, zövqü, dünyagörüşü, tələbləri barədə məlumat almalarının maneçiliyi yoxdur.\n2. Məcburi evlilik. Dinimiz qızla oğlanın razılığı əleyhinə kəsilən kəbini etibarsız sayır. Peyğəmbərimiz özü bu qaydanı təcrübi olaraq həyata keçirərək, qızı Fatimə (ə) üçün gələn elçiləri onunla müzakirə edirdi. Fatimənin Həzrət Əli (ə) ilə evliliyi də məhz onun (Fatimənin) razılığı ilə həyata keçmişdi. Xalq arasında yayılmış göbəkkəsdi, beşikkəsdi kimi dəblərin dinimizdə heç bir əsası yoxdur. Ata öz qızı üzərində nə qədər ixtiyar sahibi olsa da, onu ərə verərkən mütləq razılığını soruşmalıdır.\n3. Boşanmaya gətirib çıxaran səbəblərdən biri də tərəflərin erkən yaşda ailə qurmalarıdır. Doğrudur, dini mətnlərimizdə erkən evlilik təşviq edilir. Atalar sözümüzdə də deyilir ki, “yuxudan tez qalxan və tez evlənən peşman olmaz”. Amma unutmayaq ki, bir çox tövsiyələr zamana, məkana, şəraitə uyğun olaraq dəyişə bilər. Keçmişdə istər qızların fizioloji və psixoloji durumu, istərsə də oğlanların iqtisadi vəziyyəti erkən gənclik yaşında ailə qurmağa imkan verirdi. Qız ailədə gördüyü tərbiyədən asılı olaraq, evlilik həyatına tez hazır olurdu. Oğlan da mövcud sosial şəraitlə bağlı daha erkən yaşlarında iqtisadi müstəqillik qazanır, ailəsini saxlaya biləcək maddi qazanca sahib olurdu. Təhsil, iş yeri və sairə ilə bağlı indiki qədər problemlər yox idi. İndi isə, həm oğlanların, həm də qızların istər psixoloji, istərsə də sosial cəhətdən yetkinləşməsi əvvəlki dövrlərə nisbətən xeyli gec baş verir. Adət-ənənədə oturuşmuş bəzi yazılmamış qanunlar da burada müəyyən qədər rol oynayır. Ailə qurarkən maddi təminat, yaşayış yeri, cehiz kimi tələblər kifayət qədər ciddi mahiyyət qazanıb.\nBəzən gənclər erkən yaşda öz hisslərinin davamlılığına arxayın olmadan evlənirlər. Bir müddətdən sonra isə öz tərəf-müqabilini bəyənmir, əslində tamam fərqli bir insanla yaşamaq istədiklərini anlayırlar. Oğlanın lazımi maddi bazaya malik olmadan evlənməsi nəticəsində bəzən yeni qurulmuş ailə, tərəflərdən birinin valideynindən maddi cəhətdən asılı olur. Bu da ailə daxilində söz-söhbətlərin yaranmasına şərait yaradır.\n4. Ailə qurmazdan əvvəl ciddi düşünməmək. Bəzən oğlanla qız ailə məsuliyyətini dərk etmədən evlənirlər. Ailə qurduqdan sonra da özlərini subay kimi hiss edir, gənclik əyləncələrindən əl çəkmirlər. Bu, əsasən oğlanın (kişinin) davranışında özünü daha çox büruza verir. O, yenə də keçmiş dostları ilə vaxtını keçirməkdə davam edir, əvvəlki sevgisini unutmur, evliliyi məhdudiyyət və “zəncir” kimi qəbul edir, məişət problemlərini ciddiyə saymır, bəzən bu problemləri həll etmək üçün özündə mənəvi qüvvə tapa bilmir. Nəticədə, kişinin ailədən soyuması müşahidə olunur ki, bu da onun həyat yoldaşı tərəfindən diqqətdən kənar qalmır. Bunun qarşısını almaq üçün evlənən şəxslərdə ailə qurmazdan əvvəl məsuliyyət hissini artırmaq, evliliyin mümkün problemlərini onlara qabaqcadan başa salmaq, ailə həyatına hazır olub-olmadıqları barədə onları dərindən düşünməyə vadar etmək lazımdır.\nYerləşdirilib:17 Oktyabr, 2014, Baxılıb:5785, Çap\nMüəllif: Salam | 19 Oktyabr, 2014 21:05\nYeni aile quran gencler yaxwi olar ki,ayri yawasin,chunki,tanidigim bir cox ailelerde ixtilaflar qaynana qaynata mudaxilesinden yaranib..,\nMüəllif: habil | 21 Oktyabr, 2014 06:56\ngencler Allahin onlarin her birinin boynuna koyduku vesife ve hakklarina riayet etseler xoshbext olarlar.sonra, hedislerde buyrylmushdur ki,valideyinlerden ayri ve mustekil yashamak mehribancilika getirib cixarar.bundan elava,Azerbaycanda ailelerin dakilma sebeblerini en cox kerbin tebliq edilen nde axtarmaq lazimdir.Haramlardan gozler kor,kulaklar kar ve diller lal olmushdur.\nMüəllif: habil | 21 Oktyabr, 2014 07:04\nduzelish:...qerbin teblig edilen "medeniyyetinde" (?) axtarmaq lazimdir...\nMüəllif: Nazim | 21 Oktyabr, 2014 19:49\nValideyinlerinize uf bele demeyin ayesini bes ne etmek istiyirsiniz?!Onlarin haqqini odemeye gucunuz catarmi?!Esla yox! Ananin bir gece cekdiyi iztirab ve heyecanin,qorxu ve ezabinin evezini omrunuz boyu calishsaniz bele odeye bilmezsiniz!Atanin birce duasindan bele asili olan heyatinizi valideyinlerinize borclusunuz!Belke ele qerbin tebliqidir ki cavanlar sevishen kimi valideyinlerine bir tepik ve "musteqil heyat"!Valideyinler ekib becerdiklerinin behresini gormek isterken yani evladinin onlarin xidmetinde durmaqlarina ehtiyaclari olarken "musteqil heyat" shuarini bayraq etmek ne qeder doqrudur!Mehribancilqi Mehriban olan Allaha xatir etmek lazimdir daha "musteqil heyat" xatirine yox!Essalamu aleykum ve rehmatulahi ve berekatu.\nMüəllif: Gulya | 23 Oktyabr, 2014 00:10\n6 ildi aileliyem . Qaynanam qaynatam cox gozel insandirlar. Biz ise yoldasimin bibisinin eri biryerde yasayiriq. Kisi o qeder cetin xarakterli insandiki hetta heyat yoldasi ondan uzaq olmaq isteyir. Her ise qarisir , insani adi seylere gore acilayir , ele bilki menim borcumdu ona qulluq etmek . Boyuklere axirki dedim qala bilmirem eseblerim cox korlanib , hec kim ireli kecib hecne deye bilmir boyuk olduguna gore. Men aile qurmamisamki kimese gore eziyyet cekem . Yoldasima da deyirem ayri qalaq , heleki qalmir , maddi imkan da var , sadece nece deyecek biz ayri yasamaq isteyirik , gerek qohumu ozu dese , o da deyen deyil , cunki men qullugun tuturam . Artiq sebrim qurtarib , nece defe yoldasima demisemki bosanaq , o insandan canim qurtarsin , bosanmir, bilmirem ne edim ?\nMüəllif: Salam | 20 Noyabr, 2014 15:13\nNazim qardam,elbette ki,Valideyinlerinize uf bele demeyin ayesine emel etmek hamiya vacibdir,amma bu o demek deyil ki,valdeynin her istediyini etmek haqqi var....Ele valdeynler var ki,ovladinin ailesinde ixtilaf yaradir,bowanmaya qeder getirib chixarir,bu halda ovlad ya gerek ailesin dagitsin ya da ayri yawasin...... Esselamu Eleykum ve Rahmetullahi ve Beraketuh.\nMüəllif: Nazim | 20 Noyabr, 2014 21:49\nHer bir halda valideynin ehtiramini saxlamaq vacibdir.Elbetde ki evladin valideyinden ayri yashamasi qebahet deyil eger mueyyen shertler cercivesinde olarsa.Bu shertler coxdur,qisasi budur ki qayqilarina qalib raziliqlarini qazanmaq mutleqdir hetda evlad ayri yashamaqla duzgun etdiyini yeqin etse bele,eks halda inanmiram ki evlad dunya ve axiretde Boyuk Allahin raziliqini qazana bilsin.Bir gun hemen evladda oz balasindan razi olmaq ister ve evladi onun qelbini param-parca eder ve ozunun etdikleri yadina dusher.Esselamu aleykum ve rehmetullahi ve bertekatuh.


Sosial şəbəkələr: Kim necə istifadə edir? - Nurlan Ağa ilə MÜSAHİBƏ\n- + - 10/12/2019 16:12:17\nCebhe.info xəbər verir ki, bu mərhələ çərçivəsində növbəti tədbir dekabrın 10-da Mingəçevir şəhərində keçirilib. Tədbirdə Qaçqınların və Məcburi Köçkünlərin İşləri üzrə Dövlət Komitəsi, Dünya Bankı, digər aidiyyəti orqan və jurnalistlər iştirakı ediblər. Tədbir iştirakçılarına məlumat verilib ki, dövlət başçısı məcburi köçkünlərin problemlərinin həllini sosial siyasətin prioritet istiqamətlərindən biri kimi müəyyən edib. Azərbaycan Respublikasının Prezidenti İlham Əliyevin imzaladığı Dövlət Proqramına uyğun olaraq məcburi köçkünlərin mənzil-məişət şəraiti yaxşılaşdırılır, eyni zamanda onların məşğulluğunun artırılması üçün ardıcıl tədbirlər həyata keçirilir. Birinci vitse-prezident Mehriban Əliyeva da məcburi köçkün gənclərin təhsil, məşğulluq kimi problemlərinin həllinə həssaslıqla yanaşır. Proqram üzrə respublikanın müxtəlif bölgələrində müvəqqəti məskunlaşmış 2500 məcburi köçkün gəncin peşə təlimlərinə cəlb olunması, seçdikləri sahələr üzrə biliyə yiyələnməsi, təcrübə əldə etməsi, təlimlərin sonunda sertifikat alması və təlim keçdikləri peşə üzrə zəruri olan bütün avadanlıqlarla təmin edilməsi nəzərdə tutulub. Layihənin şərtlərinə uyğun olaraq, proqram 3 mərhələdə həyata keçirilir. Birinci mərhələdə köçkün gənclərdən 833 nəfəri 6 ay peşə və 3 ay kompüter bacarıqları üzrə təlimlər keçib. Təlimləri uğurla başa çatdıran gənclər əlavə olaraq, 15 günlük “Biznesin idarə olunması” təlimlərinə cəlb edilib.\nMəcburi köçkün gənclər mühasib, dərzi, çilingər, dülgər, bərbər, plastik qapı-pəncərə ustası, dizayner, mebel ustası, xalçaçı, videooperator, fotoqraf, şirniyyatçı, rəngsaz, qaynaqçı, qaz operatoru, kompüter operatoru kimi 40-dan çox ixtisas üzrə peşə təlimlərində iştirak ediblər. Peşə təlimlərini və biznes təlimi üzrə imtahanları qənaətbəxş səviyyədə başa çatdıran, biznes planları layihənin İcraçı Komitəsi tərəfindən təsdiq edilən gənclər, bu il noyabrın 19-dan etibarən seçdikləri sahə üzrə öz bizneslərini formalaşdırmaq üçün zəruri olan bütün alət və avadanlıqlarla təmin edilir. Mingəçevirdə keçirilən tədbirdə də bir qrup gəncə seçdikləri peşələrə uyğun alət və avadanlıqlar verilib. Xatırladaq ki, Məcburi Köçkün Gənclərin Dəstəklənməsi proqramının ilk mərhələsinin yekun vurulmasına noyabrın 29-da başlanılıb. Həmin gün Gəncə şəhərində məcburi köçkün gənclərə şəxsi bizneslərini qurmaq üçün avadanlıqlar təqdim edilib.


'Heyvan otardığımız ərazilərdə fındıq tingləri əkiblər'\n2022, 16 May, Bazar ertəsi, Bakı vaxtı 15:14\n«Harada boş ərazi gördülər, fındıq tingləri əkirlər. Kənddə mal-qaramızı otarmağa yer qoymayıblar. Halbuki, bu kəndin sakinlərini ayaqda saxlayan əkinçiliklə yanaşı, həm də maldarlıqdır».\nMasallının Yeni Zuvand kəndinin sakinləri örüş yeri ərazilərin əllərindən alınaraq fındıq sahələrinin salınmasından və başqa sosial problemlərdən şikayətçidilər.\n«KƏNDLİ HAVAYLA DOLANSIN?»\nKənd sakini Anar Əlinağıyev deyir, kənddə azı 10 min nəfər yaşayır. 400-dən çox ailə təsərrüfatı var. Hər həyətdə azı 10-12 iribuynuzlu heyvan saxlanılır. Ancaq bir müddətdir ki, heyvanları otarmağa yer tapmırlar: «Hökumət hər yerdə fındıq əkir. Meşəlik əraziləri hasarlayıblar. Heyvanları ora buraxmırlar. Yem baha olduğundan məcburuq ki, heyvanlarımızı sataq. Onsuz da acından öləcəklər. Bəs sonuncu ümidi olan heyvanı satan kəndli havayla dolansın? O heyvandan süd, qatıq, qaymaq, nehrə yağı əldə edirik, satıb çörək alırıq».\nSakinin sözlərinə görə, problem təkcə fındıq tingləri deyil. Kəndin yetərincə sosial problemləri var. Məsələn, 3 il öncə kənddə təməli qoyulan təzə məktəbin tikintisi heç yarıya da çatmayıb: «Hökumət tikinti materialları ayırıb, verib ki, məktəbi tiksinlər. Ancaq taxtasından tutmuş, şiferinəcən hamısını satıb pulunu yeyiblər. Hansını deyim, hansını sayım?».\n«YA ƏRİNİBLƏR, YA XƏSİSLİK EDİBLƏR»\nAnar Əlinağıyevin gileylərini kənd sakini Elsevər Abbasov davam edir: «Tibb məntəqəsi tikiblər, içinə avadanlıqlar da yığıblar, gəl ki, həkim yoxdur. Məntəqənin qapısı gecə-gündüz qıfıllıdır. Sanki görüntü üçün tikilib. Yolu Güllütəpəyə qədər çəkib gətiriblər, oradan bu tərəfə asfalt tökməyə ya əriniblər, ya da xəsislik ediblər. Qaz məsələsi də ki, ümumxalq dərdinə çevrilib. Elə deyirlər, «bu il olacaq, gələn il olacaq». Hələ də çəkilməyib».\nSakinin deməsinə görə, 2011-ci ildə kənd sakinlərinə yolların asfaltlanmasına 10 min manat toplamalarını təklif ediblər. Kəndlilər razılaşmayıb.\n«MEŞƏDƏ AĞAC ƏKİLƏR»\nMasallının icra hakimiyyətindən «Qaynar xətt»ə bildirilib ki, kəndlilər mal-qaralarını meşə qoruğunda otarırlarmış: «Meşə qoruğunda mal-qara otarılması qadağandır, ağacların kəsimi cinayətdir, bilirsiniz. Əslində, Ekologiya və Təbii Sərvətlər Nazirliyi bunun qarşısını alır. Mal-qara otarmağa örüş sahələri var, getsinlər orda otarsınlar. Bəli, meşə zolağında palıd, fındıq ağacları əkilir. Meşədə ağac əkilər».\nİcra hakimiyyətindən onu da bildiriblər ki, kəndlər növbəli qaydada qazlaşdırılır. Yollara gəlincə, Yeni Zuvandın yollarına vaxtaşırı çınqıl töküldüyü bildirilir.\nSakinlərsə iddia edirlər ki, kənddə mal-qara otarmağa örüş sahəsi yoxdur. Uzun illərdir ki, heyvanlarını mübahisəli ərazidə otarırlar.


Elektron ticarət - hər kəs üçün biznes – FOTO | 1news | Xəbərlər\n11 Mart saat 10:00\nElektron ticarət - hər kəs üçün biznes – FOTO\n“Bizim dairəmizdən heç kəs bunun mümkün olduğuna inanmırdı və biz əksini sübut etməyə qərar verdik. Coğrafi yerimizdən asılı olmayaraq idarə edə biləcəyimiz bir iş qurmaq istədik”.\nFiruzə və Ramin Sultanovlar bizə elektron ticarətin imkanlarını və yalnız bir noutbuk və WiFi olmaqla biznesi necə idarə edilməsini izah edəcəklər.\n- Birgə işə başlamaq üçün necə qərara gəldiniz? Və nə üçün restoran və ya gözəllik salonu yox, məhz elektron ticarət?\nFiruzə: Uzun müddətdir ki, öz onlayn biznesim barədə düşünürdüm. Fransada sahibkarlıq üzrə magistr dərəcəsini almışam və diplom işim xüsusilə e-ticarətlə bağlı idi.\nTək, xüsusən qlobal bir biznesə başlamaq o qədər də asan deyil. Məlum oldu ki, Raminin də hər zaman öz işinə başlamaq barədə düşüncələri var idi.\nTanışlığımızdan bir müddət sonra bəlli oldu ki, bütün həyatımız boyu bizdə sahibkarlıq ruhu olub. Biznes, ilk növbədə mənəvi sevinc, məmnuniyyət gətirməlidir. Nə etdiyinizi sevirsinizsə, onda özünüzü işinizə həsr edirsiniz və bizim kimi, bəzən səhərdən gecəyə qədər çalışırsınız.\nDairəmizdən heç kim bunun mümkün olduğuna inanmırdı və biz əksini sübut etməyə qərar verdik. Coğrafi yerimizdən asılı olmayaraq idarə edə biləcəyimiz bir iş qurmaq istədik. Buna görə restoran və ya gözəllik salonu bu meyara uyğun olmazdı.\n- Elektron ticarətdəki yolunuz necə başladı?\nRamin: Amazon ilə başladıq. Kurslardan keçdik, istiqamətimizi təyin etdik, satacağımız məhsulları müəyyənləşdirdik, tədarükçülərlə razılaşdırdıq, məhsulumuzu markaladıq, ABŞ-dakı Amazon anbarlarına çatdırdıq və tanıtım, reklam və satışla məşğul olmağa başladıq. Bir müddət sonra Dropshipping və daha sonra Shopify kimi anlayışlarla rastlaşdıq. Dropshipping - malların birbaşa alış və saxlama olmadan bütün dünyaya satılmasına imkan verən bir modeldir. İlk baxışdan bu qəribə görünə bilər, amma gerçəkdir. Məhsulu almaq lazım deyil, ancaq onu sata bilərsən, bu gözəl deyilmi? Bəs onu harada satmaq olar? Saytınızda. Bəs proqramlaşdırmanı bilmədən onu necə yaratmaq olar? Shopify - hər kəsə öz veb saytını yaratmaq və onlayn mağaza vasitəsilə məhsul / xidmətləri satmaq üçün yaradılan bir platformadır. Kodlaşdırmanı bilməyə bilərsiniz, Shopify komandası sizin üçün hər şeyi edəcək. Marketinq, satdıqlarınızı, kimə və necə məhsulunuzu tanıtmaq istədiyinizi başa düşmək - uğurun açarıdır. Yeri gəlmişkən, biz Shopify-nın rəsmi tərəfdaşlarıyıq.\n- Yəni markanız saytınızda mövcuddur və satış yalnız onlayn həyata keçirilir?\nRamin: Bəli, tam olaraq. Üstəlik, işini sıfırdan başlamaq istəyənlər üçün rus və ingilis dillərində onlayn kurslar yaratdıq. Yəni hər kəs öz onlayn biznesinə başlaya bilər (https://www.instagram.com/ecommerce_dropshipping/). Kurslarımızda addım-addım nəinki onlayn mağaza yaratmağını göstəririk, bura veb dizayn, rəqəmsal reklamı, digər servislərlə nizamlama, bir çox texniki nüanslar və ən əsası - ödəniş şlüzunun qurulmasını da əhatə edir. Bu, ən böyük ağrıdır, çünki bir çox ödəmə qapıları Azərbaycanla əməkdaşlıq etmir.\n- Kurslar yaratmağınıza nə səbəb oldu?\nRamin: Bizi vadar edən ətrafda böyük bir sərmayə olmadan bir iş qurmağın mümkünsüzlüyündən şikayət edən bir çox insanın olması idi. Əksini sübut etmək qərarına gəldik. Elektron ticarət, xüsusən dropshipping məsələsinə gəldikdə, böyük bir büdcənin olmasına ehtiyac yoxdur. Ancaq hər kəsin asanlıqla öz onlayn işlərini yaratmalarına kömək edəcək bir kurs yaratmaq üçün əvvəlcə öz biznesimizə başladıq və e-ticarət, rəqəmsal marketinq, Facebook, Instagram, Google, Youtube, Influencer marketing və s. müxtəlif kurslardan keçdik, həmçinin elektron ticarət dünyası və markanın tanıdılması nüansları haqqında hər şeyi bilmək üçün ABŞ və Avropanın mentorları ilə proqramları uğurla keçdik.\n- Azərbaycanda bu mövzuda kurs və təlimlər keçirən yeganə sizsiniz?\nFiruzə: Düzünü desəm, Azərbaycanda belə kurslar barədə hеç eşitməmişik. Qeyd etmək istərdik ki, bu cür təlimlər dünya bazarına çıxmaq istəyən yerli markalar üçün faydalı olardı. Biz həmçinin E-Brandify e-ticarət agentliyini də yaratdıq (veb saytımız: www.e-brandify.com), bu da sahibkarlar və markalar üçün e-ticarət və reklam xidmətlərini təklif edir.\nYerli qeyri-neft məhsullarının xarici bazarlarda "Made in Azerbaijan" brendi ilə genişmiqyaslı təşviqi ilə bağlı sərəncamdan da xəbərimiz var. Missiyası yerli brendləri tanıtmaq və sahibkarlara kömək etmək olan AzExport, Azpromo, ABAD, KOBIA, KOSIA kimi təşkilatlar haqqında da eşitmişik. Müasir elektron ticarət metodlarından istifadə edərək xaricdə yerli markaların inkişafına kömək etməyə və töhfəmizi verməyə hazırıq.\n- Hansı xidmətlər göstərirsiniz? Azərbaycandan kimlə işləyirsiniz?\nRamin: Əvvəlcədən xaricilərlə işləməyə başladıq, çünki xaricdə, xüsusən ABŞ və Avropada elektron ticarət daha inkişaf edir. Bu günə qədər Azərbaycan şirkətləri ilə hələ işləməmişik.\nTəqdim etdiyimiz əsas xidmətlər bunlardır: dünya bazarında marka inkişafı strategiyasının hazırlanması və həyata keçirilməsi, veb saytların dizaynı və inkişafı, rəqəmsal marketinq, həmçinin veb saytların və sosial şəbəkələrin auditi. Komandamız ABŞ və Avropadan olan mütəxəssislərdən ibarətdir.\n- Məhsullar / mallar istisna olmaqla, e-ticarəti başqa hansı sahələrdə tətbiq oluna bilər? Məsələn, turizmdə?\nFiruzə: Bəli, əlbəttə. Üstəlik, Azərbaycan ölkənin qeyri-neft sektorunu inkişaf etdirməyi seçdi və turizm qeyri-neft sektorunun lideri ola bilər. Ölkəmizdə turizmin inkişafı üçün rəqəmsal marketinq, elektron ticarət sahəsindəki təcrübəmizi və biliklərimizi tətbiq edə bilərik və turistləri yalnız ərəb ölkələrindən deyil, eyni zamanda ABŞ və Avropadan da çox sayda turist cəlb edə bilərik. Onlar adətən qonşularımıza üstünlük verir: Gürcüstan və Özbəkistanı seçirlər.\nTurizm üçün dünya inflüenserləri ilə də düzgün iş qura bilərik ki, ölkənin tanınmasını və turist axınını artıraq. Bundan əlavə, artıq məşhur inflüenserlər ilə iş təcrübəmiz var, onlarla şəxsən tanışıq və son 5 ayda Asiya və Avropaya səyahət edərkən bəziləri ilə dostluq qura bilmişik.\n21:05 Azərbaycanda 9 iyula olan koronavirus STATİSTİKASI


Külək niyə əsir? Əsməsə, nə olar? » Hurriyyet.org - Online qəzet\nKülək niyə əsir? Əsməsə, nə olar?\nƏsən küləyin cinsi havadandır. Külək bədənləri sərinləşdirər. Buludları bir tərəfdən başqa tərəfə aparar ki, dağılsınlar. Yağış yağdırsınlar ki, faydası hamıya çatsın. O zaman ki, yağar - külək buludları bir-birindən ayırar. Gəmiləri hərəkətə gətirər. Yeməyi lətif və yeyilə biləcək edər. Suyu soyudar və atəşi alovlandırar. Tərli olan şeyləri qurudar.\nHava - bu bədənlərin həyat mənbəyidir. Tənəffüs vasitəsilə cismin daxilində havanın alınması və xaric edilməsi baş verər. İyləri bir tərəfdən başqa tərəfə ötürər. Məgər görmürsənmi ki, o tərəfdən ki, külək gələr - iy də gələr. Müdrik Allah bu havanı gizli kağız qərar vermişdir ki, sözləri həml etsin. Sonra onu (kağızı) məhv edər və yenidən pakizə və ağ edər. Bu iş arası kəsilmədən baş verər. Ona görə də bu havadan və onda gizlənənlərdən ibrət götür". \_\_Deyerler.org


Azərbaycanda daha iki sayta giriş məhdudlaşdırıldı - BBC News Azərbaycanca\nAzərbaycanda daha iki sayta giriş məhdudlaşdırıldı\nÇərşənbə günü bir neçə xəbər saytına Azərbaycan ərazisində giriş məhdudlaşdırılıb.\nBloklanmış saytlardan biri - Xural.com saytının baş redaktoru Əvəz Zeynallı BBC News Azərbaycancaya deyib ki, ona məhkəmədən qabaq xəbərdarlıq edilməyib:\n"Mənə heç bir xəbərdarlıq məktubu göndərilməyib. Həmin məktubla burada - məhkəmədə tanış olmuşam. Heç bir vəsatətimizi qəbul etmədilər və heç bir sualımıza cavab vermədilər. Hiss olunur ki, dəqiq tapşırıq verilib ki, bu gün məsələni bitirin".\nAPA-nın fəaliyyətini şirkət "özü dayandırıb"\nNəqliyyat, Rabitə və Yüksək Texnologiyaları Nazirliyi BBC News Azərbaycancanın məsələ ilə bağlı sorğusuna cavab olaraq bildirib ki, xəbərdarlıq olunub-olunmamasıyla bağlı qurum yaxın zamanda şərh verəcək.\nFotonun müəllifi Xural.com\nImage caption Əvəz Zeynallı\nƏvəz Zeynallı bildirib ki, "saytın bloklanması haqda qərarı Səbail Rayon Məhkəməsinin hakimi Şahin Abdullayev Nəqliyyat, Rabitə və Yüksək Texnologiyalar naziri Ramin Quluzadənin iddia ərizəsi əsasında çıxarıb".\nNazirin iddia ərizəsində deyilir ki, məhdudlaşdırılma müraciəti xural.com saytında yayımlanmış dörd yazıya görə istənilib.\nEyni gündə daha bir xəbər saytı - arqument.az saytının da Azərbaycan ərazisində bloklanması haqqında məhkəmə hökmü çıxarılıb. Saytın baş redaktoru Şəmşad Ağayev BBC News Azərbaycancaya deyib ki, onların saytına da məhdudiyyət qərarı nazir Ramin Quluzadənin iddia ərizəsi əsasında verilib.\nƏrizədə bildirilib ki, "www.arqument.az" internet informasiya ehtiyatında dərc olunan iki məqalədə "böhtan, yalan və qərəzli ifadələrə yol verilib".\nFotonun müəllifi Şəmşad Ağayev\nImage caption Şəmşad Ağayev\nŞəmşad Ağayev deyir ki, nazirlik onlara bir gün əvvəl elektron xəbərdarlıq göndərib.\nXəbərdarlıqda deyilib ki, "Kütləvi informasiya vasitələri" haqqında qanuna əsasən, böhtan xarakteri daşıyan, yalan və qərəzli məlumatların internet informasiya ehtiyatlarında yerləşdirilməsinə yol verilməməlidir.\n"Bu səbəbdən, "İnformasiya, informasiyalaşdırma və informasiyanın mühafizəsi haqqında" Azərbaycan Respublikası Qanununun 13-3-cü maddəsinə uyğun olaraq, 8 saat ərzində müvafiq məlumatlar "www.arqument.az" internet informasiya ehtiyatından götürülmədiyi təqdirdə tərəfimizdən aidiyyəti üzrə məhkəməyə müraciət olunacaqdır", məktubda bildirilib.\nŞəmşad Ağayev iddia edir ki, saytın bağlanmasına səbəb orada gedən yazılar deyil, "bir müddət əvvəl nazir Ramin Quluzadəni tənqid etdiyi köşə yazısıdır".\nO saytın artıq Azərbaycan ərazisində bloklandığın bildirib.\nBundan əvvəl 2017-ci ildə Azadlıq qəzeti, Azadlıq radiosu, Meydan TV, Turan telekanalı və "Azərbaycan saatı" proqramının internet səhifələrinə Azərbaycan ərazisində giriş məhdudlaşdırılmışdı.\nAvqustun 1-i axşam saatlarından APA Holdinqə daxil olan APA, Lent.az və APA Sport saytlarına girişdə məhdudiyyət yaranıb. Holdinqin rəhbəri bildirib ki, müəyyən problemlər yaranıb və hazırda araşdırma gedir. Bundan öncə isə APA Holdinq Prezident İlham Əliyevin sözlərini təhrif etdiyini etiraf edərək üzr istəyib.\nVideo Azərbaycan mətbuatı: "Bəzi məlumatlar gizlədilir... Həqiqi informasiya çatdırılmır"


“Aİ-92” markalı benzinin və dizelin qiyməti də bahalaşacaq? — RƏSMİ AÇIQLAMA » Regionxeberleri.com “Aİ-92” markalı benzinin və dizelin qiyməti də bahalaşacaq? — RƏSMİ AÇIQLAMA » Regionxeberleri.com\nRegionxeberleri.com » Sosial » “Aİ-92” markalı benzinin və dizelin qiyməti də bahalaşacaq? — RƏSMİ AÇIQLAMA\nXəbər verdiyimiz kimi ötən gün axşam saatlarından etibarən Bakıda satılan "AI-95 Premium" markalı benzin bahalaşıb.\nRegionxeberleri.com-un BAKU.WS-ə istinadən məlumatına görə, “Premium Euro-95” və “Super Euro-98” markalı avtomobil benzinin qiyməti bahalaşaraq müvafiq olaraq 1 manat 50 qəpik və 1 manat 60 qəpik olub.\nBu xəbərdən sonra sosial şəbəkələrdə Azərbaycanda istehsal olunan “Aİ-92” markalı benzinin və dizel yanacağının bahalaşacağı barədə müzakirələr başlanılıb. Hətta bəzi KİV-lərdə artıq “Aİ-92” markalı benzinin bahalaşması barədə informasiya yayılıb. Bildirilir ki, “Aİ-92” markalı benzin 1 manat olub.\nMəsələ ilə əlaqədar Tarif Şurası ilə əlaqə yaratdıq.\nQurumdan BAKU.WS-ə bildirilib ki, Azərbaycanın istehsal etdiyi benzin bahalaşmayacaq.\n“Aİ 92 markalı benzin və dizel ilə bağlı qiymət dəyişikliyi yoxdur. Yayılan xəbərlər həqiqəti əks etdirmir. Yaxın günlərdə də Aİ 92 markalı benzinin və dizelin qiymət artımı ilə bağlı müzakirə nəzərdə tutulmayıb”, - deyə Tarif Şurasından bildirilib.\nQeyd edək ki, Tarif Şurası Azərbaycanda istehsal olunan mal və xidmətlərin qiymətini tənzimləyir. Azərbaycan isə “Aİ-92” markalı benzin istehsal edir. Bahalaşacağı deyilən "Premium Euro-95" markalı benzin isə xaricdən idxal olunur. Xaricdən idxal olunan məhsulların qiymətinin tənzimlənməsi Tarif Şurasına aid olmadığı üçün "AI-95 Premium" markalı benzin qiyməti də qurum tərəfindən tənzimlənmir.\nAzərbaycanda benzin bahalaşdı +\nBENZİN BAHALAŞIR?! – Bu gecə saat 12-də…\n"Böyük ehtimalla dizel bahalaşacaq" - Ekspert\nDizel bahalaşa bilər - Sürücülərin NƏZƏRİNƏ\nAzərbaycanda dizel yanacağı da bahalaşacaq\nAzərbaycanda "super" benzinin qiyməti bahalaşdı - YENİ QİYMƏT - FOTO\nTəcili: Aİ-92 markalı benzin və metroda gediş haqqı da bahalaşır - Son dəqiqə


ana yeməkləri - Sözaltı Sözlük\nazərbaycan üçün darıxma səbəbləri - sözlük yazarlarının ən sevdiyi yeməklər - sözaltı: mafiya\n1. Heç zaman heç kim tərəfindən əvəz olunmayacaq ləzzətli nemətlərdir. sifarişi verən: I am Sherlocked\n23.06.2022 19:35, ● adsızinsan\n2. hazırlıqdan çıxanda nə qədər yemək yesəm də\nkaş ev yeməyi olsaydı dediyimdir\n23.06.2022 22:55, onafilankəsdeyirlər\n3. Məndə istəyərdim duyğusal sözlər yazım amma artıq 14 yaşımdan bəri öz pişirdiyim yeməyə öyrəşdiyim üçün ürəklə yeyə bilmədiyimdir. Amma yenə də onun yeməyini yemək qismət olanda qəlbi qırılmasın deyə heçnə demirəm.\n25.06.2022 23:19, Linda Cadell\n4. Ana tərəfindən hazırlandığı üçün daha dadlı olan yeməkdi.15 dəqiqənin içində nəsə hazırlasa belə insana dünyanın ən yaxşı yeməyi hissini verir.\n25.06.2022 23:41, firmino22\n5. bəzən şikayət etsək də əsgərliyə getdiktən sonra çox darıxacağımız o dadlı, yeyib yeyib doymadığımız yeməklər.\n26.06.2022 20:17, qlazok\n6. Baxır kimin anasının yeməkləridi. Hər ana yemək bişirməyi bacarmır. Sırf anasının yeməkləridi deyə tərifləyən insan obyektiv insan deyil deməli. Ana da adi insandı, elə yemək var ləzzət edər, eləsi var xoşunuza gəlməz yeyəndə.\n26.06.2022 20:26, ərəfdəqalmışmiqrant\n7. əvvəl daha dadlı gəlirdi elə bil. indi dəyişilib elə bil dad\n26.06.2022 20:31, abcdef


12 Fevral 2019, 12:35\nBakı Ağır Cinayətlər Məhkəməsində hakim Faiq Qəniyevin sədrliyilə keçirilən prosesdə C.Hacıyevin vəkili Fəxrəddin Mehdiyev Maliyyə Nazirliyinə, Mərkəzi Banka və "Aqrarkredit” QSC-yə sorğu göndərilib, Beynəlxalq Bankla bağlı görülmüş işlərə dair sənədlərin alınması barədə vəsatət qaldırıb. Vəkil bildirib ki, 2015-ci il iyulun 15-də prezident Beynəlxalq Bankın dövlətə məxsus səhmlərinin özəlləşdirməyə hazırlanmasıyla bağlı sağlamlaşdırma tədbirləri haqqında fərman imzalayıb. Fərmanda kredit problemlərinin həllinin qanunvericilik bazası və iqtisadi mexanizmi verilib.\nFərmanda həm də Beynəlxalq Bankla əlaqədar "Aqrarkredit” QSC-yə, Maliyyə Nazirliyinə və Mərkəzi Banka konkret tapşırıqlar verilib.\nDaha sonra təqsirləndirilən şəxslər Natiq İmanov, Arif Mədətov və Sadıx Murtuzayev ifadə verib. Onlar Cahangir Hacıyevin göstərişilə Dünyamin Xəlilovun yaratdığı iddia olunan "General Construction” MMC-nin işçiləri olub. Daha sonra onların hər birinin adına yeni şirkətlər yaradılıb. Həmin şirkətlərə Beynəlxalq Bankdan kreditlər verilib. Hazırda həmin kredirlərin qaytarılmamasına görə onlara Cinayət Məcəlləsinin 179.3.2 (külli miqdarda ziyan vurmaqla mənimsəmə) maddəsilə ittiham verilib.\nN.İmanov bildirib ki, 2011-ci ildə D.Xəlilov şirkət yaradıb, onu rəhbər təyin edib. İşi dörd bloklu bina tikmək olub. Həmin ərazidə yaşayan sakinləri köçürüb, təxminən 50-yə yaxın ailə ilə alqı-satqı müqaviləsi bağlanıb. 2015-ci ildə Beynəlxaq Bankla bağlı cinayət işi başlananda istintaqa çağrılıb: "Həmin vaxt Dünyamin Xəlilov burada yox idi, sonra gəldi”.\nTəxminən 12 milyon manatlıq mənimsəmədə ittiham olunan N.İmanov bildirib ki, Dünyamin Xəlilovun göstərişilə Beynəlxalq Banka gedirdi. Bankın Mərkəz filialında Azər adlı şəxs onu qarşılayır, hazır sənədlərə imza atırdı, ardınca da pullar evləri alınan vətəndaşların hesabına köçürülürdü: "Hər dəfə banka gedib, sənədlərə imza atanda 1.5 milyon manat pul köçürülürdü. Mənim işim ancaq bankda sənədlərə qol çəkmək olub, nəğd pul almamışam. Ümumilikdə 44 milyon manatlıq pul köçürmə sənədlərinə imza atmışam”.\nİttihamda yazılıb ki, N.İmanov Beynəlxalq Bankdan 22 milyon 450 min manatlıq kredit götürüb. O isə deyir ki, şirkətdə işlədiyi vaxt rəsmi maaşı 200 manat olub, amma Dünyamin Xəlilov ona ayda 2000 manat verirdi: "Banka gedib, pulumu alıb, sənədə imza atırdım. Bütün hesabatları da şəxsən Dünyamin Xəlilova verirdim”.\n3 milyon 226 min manatlıq mənimsəmədə təqsirləndirilən Arif Mədətov isə ifadəsində bildirib ki, ailə üvzləri ilə birlikdə 2001-ci ildə "Abidə” Mənzil-Tikinti Kooperativini yaradıb. Dediyinə görə, onu Dünyamin Xəlilovla Milli Məclisədə Sərdar Məmmədov adlı şəxs tanış edib: "Söküntü işləri ilə əlaqədar bankdan kredit götürmək üçün Dünyamin Xəlilova müraciət etdim. Sonra onunla 25 faizə razılaşıq”.\nTəqsirləndirilən Sadıx Murtuzayev isə "Alfaline” şirkətinə rəhbərlik edib. O bildirib ki, rəhbərliyi formal xarakter daşıyıb. 2006-2007-ci illərdə "Alfaline” şirkətinə Beynəlxalq Bankdan 14 milyon manat kredit ayrılıb. O, bütün addımları D.Xəlilovun tapşırığı əsasında atdığını söyləyib: "Mən sadəcə, sənədlərə qol çəkmişəm, pulu götürməmişəm. "Alfaline” şirkətinə aid bütün məsələlər Dünyamin Xəlilovun göstərişi olub. Maaş qane eləmədi, 2010-cu ildə şirkətdən ayrıldım, ancaq şirkət mənim adımda qalmışdı”.\nD.Xəlilov özü də ifadə verib. O bildirib ki, mütəşəkkil cinayətkar dəstənin tərkibində birləşib, Cahangir Hacıyevin ona, onun da tabeliyində çalışan başqa işçilərə qanunsuz göstərişləri nəticəsində Beynəlxalq Bankın vəsaitlərini mənimsəmələri haqda ittihamda yazılanlar yalandır: "Nə vaxt, nədə sövdələşmişik biz? Külli miqdarda vəsaiti necə mənimsəmişik? Rol bölgüsü nədən ibarət olub?”\nD.Xəlilov C.Hacıyevlə münasibətlərindən danışaraq bildirib ki, bir-birini gənclik illərindən tanıyırlar, 40 ildir münasibətləri var, bir-birinin evinə gedib-gəliblər. 2000-ci illərin əvvəlinə qədər işgüzar münasibətləri olmayıb: "Neft müqavilələri imzalanandan sonra Azərbaycana xarici şirkət axını başlayanda mən də konsaltinq şirkəti yaratdım. Bir çox tanınmış şirkət bizim şirkətin xidmətindən istifadə edirdi. O şirkətdə çalışdığım dövrdə böyük təcrübə əldə elədim. Cahangir Hacıyev "General Construction”u yaratmağı mənə həvalə elədi”.\nD.Xəlilov bildirib ki, indi ittihamda bəhs olunan şirkətlər "General Construction”dan sonra yaradılıb. Həmin şirkətə rəhbərlik edib, indi də təqsirləndirilən şəxslər sırasında olanlar əvvəl "General Construction”da çalışıblar. Keçmiş deputatın sözlərinə görə, Beynəlxalq Bank həm ölkə daxilində, həm də xaricdə layihələri maliyyələşdirirdi. Lakin bir şirkətə ayrılan maliyyənin miqdarıyla bağlı limit vardı. Bu üzdən məcbur qalıb yeni layihələr üçün yeni şirkətlər yaradıblar. "General Construction”dan tanıdığı adamları da həmin şirkətlərə rəhbər təyin edərək, işi görməyi onlara həvalə edib.\nD.Xəlilov o şirkətlərin pul mənimsəmək məqsədilə yaradılması barədə səslənən ittihamlarla razılaşmır. Bildirir ki, ölkə daxilində və xaricində kifayət qədər effektli layihələr həyata keçirilib, işlər görülüb: "2005-ci ildən Beynəlxalq Bankın dəstəyilə xaricdə də böyük layihələr həyata keçirilməyə başladı. Birləşmiş Ərəb Əmirliklərində, Albaniyada, Türkiyədə otel tikintisi, neftayırma zavodu, qolf klubu və s. Yeni MMC-lər təsis edildikdən sonra "General Construction”ın işçilərindən birinə əvəzçilik qaydasında işləməyi təklif edirdik”.\n"Cargill” şirkətilə münasibətlərdən danışan sabiq deputat bildirib ki, bu şirkətdən ucuz maliyyə cəlb etmək üçün onlarla əməkdaşlıq ediblər. Onun sözlərinə görə, bu şirkətin illik dövriyyəsi 120 milyard dollardır.\nƏtraflı araşdırma aparılmamasından şikayətlənən D.Xəlilov bildirib ki, Birləşmiş Ərəb Əmirliklərində iplik zavodu yaradıb, ora üçün İtaliyadan avadanlıq alınıb. Bu zavodun açılışında bir çox rəsmi şəxs də iştirak edib. Sosiska və kolbasa istehsalı üçün Avstriya şirkətindən avadanlıqlar alınıb, indi də fəaliyyət göstərir: "Kreditlər təminatsız olmayıb. İstintaq normal araşdırma aparsaydı, bunları görərdi ki, həmin müəssisələr yerindədir. Biz bu məsələlərlə bağlı sənəd-sübutları təqdim etmişik, qəbul eləməyiblər. Sübut var ki, 2 milyon 278 mini Antalya Ticarət Məhkəməsinə köçürmüşük. O vaxt Antalyada iki layihə həyata keçirilməliydi. Mərkəz hissədə ticarət mərkəzi tikilməliydi. Bələdiyyə bu məqsədlə ərazi də ayırdı, lakin şərt qoydu ki, şəhərə bir stadion tikilsin. Razılaşma oldu, işlər görülməyə başlandı, qəfildən bələdiyyə stadionun tikintisini yarımçıq saxladı. Məhkəməyə müraciət olundu. Məhkəməyə buna görə depozit qoyulmalıydı. O vəsait də depozitə qoyulmuşdu. Yazıblar ki, bu pulu da mənimsəmişik. Bundan başqa, Antalyada dənizə yaxın 115 hektar torpaq sahəsi alınıb. Hamısının mülkiyyət sənədi var və "Aqrarkredit”ə də, istintaqa da təqdim olunub. "İnter” futbol klubunun inkişafı üçün 200 min köçürülüb. Olimpiya mərkəzlərinin tikintisinə vəsaitlər xərclənib.


İslam bankçılığı — Vikipediya\nİslam bankçılığı — Bütün alqı-satqı və kirayə əməliyyatlarında yalnız real yəni göz önündə olan aktivlərə əsaslanan və şəriət qaydalarını özündə ehtiva edən bir iqtisadi mexanizm. Bu növ bankçılıqda faizlər (ərəbcə “Riba”) qadağandır və əməliyyatlar xeyir və zərərdə "müştərəklik" prinsipi əsasında həyata keçirilir.\n2 Regionlar üzrə\n4 Əsas iştirakçıları\n5 İslam bankçılığının əsas prinsipləri\n6 Vadiə əd Damənə\n8 Məhsullarının xüsusiyyətləri\n9 Nəzarət agentlikləri\n10 Beynəlxalq İslam Maliyyə Bazarı\n11 İslam İnkişaf Bankı\nMüasir islam maliyyəsi keçən əsrin sonunda yeni təkan almışdır. Bu təkan Yaxın Şərq ölkələrinin neft sənayəsinin kəskin şəkildə inkişafı və bunun nəticəsi olaraq, müsəlman cəmiyyətində likvid vəsaitlərin artmasından irəli gəlmişdir. Yaranan vəziyyətdə İslam qanunvericiliyinin tələblərinə cavab verən maliyyə müəssisələrinin olmaması müasir İslam Maliyyəsinin yaranmasının mühüm səbəbinə çevrilmişdir.Qlobal maliyyə sisteminin tərkibində İslam Bankçılığı daha cox "faizsiz maliyyə" kimi xarakterizə olunmaqdadır. İlk dəfə olaraq bu sistem 1963 - 1966 -cı illərdə Misir iqtisadçı aliminin hazırladığı bank modeli əsasında elə həmin ölkədə tətbiq edilmişdir .Dünya maliyyə sistemində İslam Bankçılığı uzrə aktivlərin ümumi həcmi 2011 -ci il üzrə 1 trln. ABŞ dolları məbləğində olmuşdur. Hazırda islam bankçılığı geniş coğrafi kontingenti əhatə edərək, ABŞ-dan Çinədək dünyanın müxtəlif inkişaf etmiş və inkişaf etməkdə olan ölkələrində tətbiq edilir .\nRegionlar üzrə[redaktə | mənbəni redaktə et]\nSələm (Riba) qadağandır;\nPulun satış obyekti kimi istifadə oluna bilmədiyinə görə, alqı-satqı və ya lizinq əməliyyatlarının əsasında maddi aktivin mövcud olması vacibdir;\nİslam prinsiplərinə zidd olan maliyyə xidmətlərinin göstərilməsinə aid olan bütün növ fəaliyyətlərə, qumar biznesinə (Maisir), eləcə də tütün, spirtli içki, silah və bu kimi qadağa olunmuş məhsulların istehsalı, saxlanması və ya ticarəti üçün sərmayənin qoyulması icazəli deyildir.\nHər növ risklərin qarşısının alınması üçün ticarət və maliyyə bazarlarında aparılan bütün əməliyyatlarda şəffaflığa və düzgünlüyə riayət olunmalıdır.\nİslam Maliyyə Institutların fəaliyyətinin İslam qanunvericiliyinə cavab verməsinə nəzarət etmək üçün Müstəqil Şəriət Komitəsinin (Shari’ah Advisory or Supervisory Board) yaradılması tələb olunur. Komitənin tərkibinə yalnız Fiqh-əl-Müamələ (İslam kommersiya qanunu) sahəsində ixtisaslı mütəxəssislər və İslam maliyyələşdirməsi sahəsində yüksək təcrübəli ekspertlər daxil ola bilər.\nƏsas iştirakçıları[redaktə | mənbəni redaktə et]\nIslam bankları. Onların fəaliyyəti ölkənin mövcud qanunvericilikləri ilə tənzimlənir. Məsələn, yalnız üç ölkədə - İran, Sudan və Pakistanda Şəriətin tələblərinə uyğun olaraq vahid qanunvericilik yaradılmışdır. Malayziyada İslam Bankçılığının tənzimlənməsi üçün ayrıca qanunvericilik mövcuddur, Böyük Britaniyada isə islam banklarının fəaliyyətinin asanlaşdırılması üçün ölkənin mövcud maliyyə qanunvericiliyinə müəyyən düzəlişlər edilmişdir;\nƏnənəvi bankların daxilində yaradılan “Islam Pəncərə”ləri;\nDigər Islam Maliyyə Institutları.\nIslam sığortası Təkaful.\nİslam kapital bazarı və onun daxilində olan investisiya bankları.\nİslam bankçılığının əsas prinsipləri[redaktə | mənbəni redaktə et]\nİslam Bankçılığında iqtisadi münasibətlər əsasən tərəfdaşlıq prinsiplərinə söykənir.Belə ki, şəriklik prinsipi əsasında aparılan investisiya layihələrində bank, mənfəətlə yanaşı, biznes prosesində əmələ gələn zərərləri də müştəri ilə bölüşdürür.Bu da, öz növbəsində hər iki tərəfin məsuliyyətini ikiqat artırır. Həmçinin, İslam bankçılığı, bütün müqavilələrdə, gələcəkdə iqtisadi mübahisələrin yaranmasına səbəb ola biləcək qeyrimüəyyənlik xarakterli müddəaların mövcud olmasına yol vermir.\nVadiə əd Damənə[redaktə | mənbəni redaktə et]\n“Vadiə əd Damənə” ərəbcə “zəmanətli qoruma” deməkdir. “Vadiə əd Damənə” bir müqavilə forması olaraq, iki cürdür. Biri “Wadih yad Damanah”, digəri isə “Wadih vəl Amanah” adlanır. “Wadih yad Damanah” əslində bizim dilimizdə “zəmanət”, “Wadih vəl Amanah” isə “əmanət” deməkdir.\nIslam bankçılığında 3 əsas şərt var ki, bunsuz göstərilən xidmətlər islam bankçılığına uyğun sayıla bilməz. Bunlardan biri indi Azərbaycanda geniş yayılan sələmlə oxşarlığı olan “riba”dır. “Sələm” sadəcə artan pul, “riba” isə həm artan, həm də azalan pul mənasındadır: ““Qurani Kərim”də onun adı “sələm” yaxud da “artan pul” yox, məhz “riba” göstərilib. “Riba” termin olaraq, onu özündə ehtiva edir ki, bu pul həm arta, həm də azala bilər. Yəni nə borc verənə, nə də borc alana zülm olmasın. Ribada borc alanın pulunun üzərinə pul gəlmir. Borc verənin isə verdiyi pulunun üzərindən azalmır. Bu, çox önəmli məsələdir. Çünki biz real həyatda adətən, sələmdən danışırıq. Sələm isə sadəcə artan pul olduğundan borc alanın haqqı tapdanır. Bu isə islam ənənələrinə ziddir”. İslam bankçılığının ikinci mühüm şərti ğarar, üçüncüsü isə maisrdir. “Ğarar” qeyri-müəyyənlik deməkdir. Məsələn, kimsə məişət əşyası almaq üçün başqasından 100 manat borc götürüb və razılaşmaya əsasən, borc 3 gün ərzində ödənsə 101, 5 günə ödənsə 105 manat olacaq və sair. Yəni burada qiymət qeyri-müəyyən şəkildə dəyişir. “Maisr” isə bir növ qumar, şansa buraxmaq mənasındadır. Buna misal olaraq, sığortanı xidmətlərini qeyd etmək olar. Əslində isə sığorta xidməti sığorta ediləni ehtimal olunan risklərdən qorumaq üçündür. Ancaq sığorta sistemi daha çox qumar prinsiplərini özündə birləşdirən ehtimallara əsaslanır. İslam bankçılığında riba, ğarar və maisrin olması vacibdir və bu şərtlərdən biri olmadıqda təklif olunan xidmətlər islam bankçılığına uyğun sayılmır.\nMəhsullarının xüsusiyyətləri[redaktə | mənbəni redaktə et]\nİslam Bankçılığı məhsullarının bir çox ənənəvi bank məhsulları ilə oxşarlığı mövcuddur, lakin əsas fərqləndirici xüsusiyyəti odur ki, yuxarıda qeyd olunduğu kimi, bu məhsulların tətbiqi İslam qanunvericiliyi tərəfindən icazə olunan yollar ilə həyata keçirilir. Məsələn, İslam maliyyələşdirmə sisteminin əsas məhsullarından olan: Murabaha –ticarət sövdələşməsi, İcara - əmlakın icarəyə verilməsi, Muşaraka – şərikli investisiya fəaliyyəti, Müdaraba - əməkdaşlıq əsasında biznes layihələrin icrası Vakalə - vəkalət əsəsında maliyyə aktivlərinin idarəedilməsi və s\nNəzarət agentlikləri[redaktə | mənbəni redaktə et]\nAAOIFI (The Accounting and Auditing Organization for Islamic Financial Institutions) - islam maliyyə institutları üçün mühasibat, audit və idarəetmə standartlarının müəyyənləşdirən müstəqil təşkilat. 1990-cı ildə Bəhreyndə yaradılmışdır. AAOIFI standartları Bəhreyn, Sudan, İordaniya və Qatar dövlətlərində əsas hesab olunur.\nIFSB (Islamic Financial Services Board) - 2002-ci ildə Malayziyada yaradılmış islam maliyyə xidmətləri şurası. Şuranın əsas fəaliyyəti islam maliyyə müəssisələri üçün standartların, qaydaların və texniki göstərişlərin tərtib olunmasından ibarətdir.\nBeynəlxalq İslam Maliyyə Bazarı[redaktə | mənbəni redaktə et]\n(The International Islamic Financial Market) – Bəhreyn, Bruney, İndoneziya, Malayziya, Sudan dövlətlərinin mərkəzi bankları, valyuta agentlikləri və İslam İnkişaf Bankı tərəfindən təsis edilmişdir. Beynəlxalq İslam Maliyyə Bazarının fəaliyyəti islam maliyyə instrumentlərinin kontraktlarının təkmilləşdirilməsi və standartlaşdırılması, məhsulların işlənib hazırlanması və infrastrukturun inkişaf etdirilməsi, islam kapital bazarının və valyuta bazarlarının möhkəmləndirilməsi üçün əsas prinsiplərin və tövsiyələrin hazırlanması, həmçinin, ümumdünya birinci və ikinci islam kapital bazarının və qısamüddətli maliyyə bazarının, islam maliyyə instrumentləri bazarının inkişafı ilə bağlıdır.\nİslam İnkişaf Bankı[redaktə | mənbəni redaktə et]\n(The Islamic Development Bank) – iştirakçı ölkələrdə iqtisadi və sosial inkişaf layihələrinin maliyyələşdirilməsi məqsədilə 1975-ci ildə İslam Konfransı Təşkilatının iştirakçı dövlətləri tərəfindən yaradılmışdır.\n↑ Nicat Muradzadə. "İslam Bankçılığı Alternativ Ola Bilərmi?".\n↑ "Arxivlənmiş surət" (PDF). 2013-12-19 tarixində orijinalından (PDF) arxivləşdirilib. İstifadə tarixi: 2017-09-09.\n↑ "Arxivlənmiş surət". 2016-03-05 tarixində orijinalından arxivləşdirilib. İstifadə tarixi: 2017-09-09.\n↑ "Arxivlənmiş surət". 2018-01-28 tarixində orijinalından arxivləşdirilib. İstifadə tarixi: 2021-01-16.\n↑ http://m.finansgundem.com/[ölü keçid]\nMənbə — "https://az.wikipedia.org/w/index.php?title=İslam_bankçılığı&oldid=5905375"


Piyadaların ölümünə səbəb olan sürücüyə cinayət işi açıldı\nPaytaxtın Nizami rayonunun hüquq-mühafizə orqanları tərəfindən yol hərəkəti və nəqliyyat vasitələrinin istismarı qaydalarını kobud şəkildə pozmaqla piyadaların ölümünə səbəb olan sürücülərin məsuliyyətə cəlb olunması təmin...\nAiləsi ilə Suriyada döyüşməyə getmək istəyən həbs olunub\nAzərbaycandan Suriyaya qaçmaq istəyən şəxs tutulub. Apa-nın Daxili İşlər Nazirliyinin saytına istinadən verdiyi məlumata görə, Şəki rayon sakini Rahim Hacıyev həmyerlisi Samir Abdurrəhmanova qarşı dələduzluq edərək avtomobil satmaq adı il�...\n“Qohumlarımın mülkünü satıb, vəzifə almaq istəyirdim...”\nDələduzluqda ittiham olunan sabiq hakim Həsən Əliyev, Elman Məmmədov və Taleh Süleymanovun cinayət işi üzrə məhkəmə prosesi bu gün Gəncə Ağır Cinayətlər Məhkəməsində davam etdirilir. Prosesə hakim Mübariz Məmmədov sədrlik edir. Virtualaz.org-un verdiy...\nNarkotacir qardaşların məhkəməsi başlayıb\nBu gün Bakı Ağır Cinayətlər Məhkəməsində İrandan Azərbaycana külli miqdarda narkotik vasitə keçirmək istəyən Rufan və Lətif Məmmədov qardaşlarının cinayət işi üzrə məhkəmə prosesi başlayıb. Hazırlıq iclasında təqsirləndirilən şəxslərin anke...\nAbşeron rayon sakini bədbəxt hadisə nəticəsində ölüb. Daxili İşlər Nazirliyi saytının verdiyi məlumata görə, oktyabrın 27-də Abşeron rayonu Güzdək qəsəbəsində qəsəbə sakini Sərraf Novruzov ocağa benzin tökərkən yanıq xəsarəti alıb. Xəstəxanaya...\nSu quyusunda boğuldu\nSamux rayon sakini faciəli şəkildə ölüb. Şəmkir Rayon Polis Şöbəsindən verilən məlumata görə, rayonun Çinarlı qəsəbəsində Samux rayon sakini Zirəddin İsmayılov dərinliyi 30 metr olan su quyusunu təmizləyərkən ehtiyatsızlığı nəticəsində yıxılaraq öl�...\nNoyabrın 4-də Bakıda və Abşeron yarımadasında buludlu hava şəraitinin üstünlük təşkil edəcəyi, arabir yağıntılı olacağı gözlənilir. Şimal-qərb küləyi əsəcək, arabir güclənəcək. Havanın temperaturu gecə 2-4, gündüz 5-9 dərəcə isti olaca...\nÖtən ay ermənilər 253 dəfə atəşkəs rejimini pozublar\n2014-cü ilin 10 ayı ərzində cəbhə xəttində atəşkəs reji...\nAşura günü polis gücləndirilmiş iş rejimində çalışacaq - AÇIQLAMA\nBakı şəhər Baş Polis İdarəsinin rəis müavini, polis general-mayoru Səhlab Bağırov bildirib ki,...\nSON DƏQİQƏ!!! Türkiyədə faciə!\nTürkiyədə dəhşətli faciə baş verib. ANS ...\nNazir Lənkəran vətəndaşların qəbul edəcək\nGənclər və idman naziri Azad Rəhimov noyabrın 7-də Lənkəran şəhərində vətəndaşları qəbul edəcək. Qəbulda Lənkəran şəhər, Astara, Cəlilabad, Lerik, Masallı və Yardımlı rayon sakinləri iştirak edəcəklər. Qəbul saat 11:00-da Heydər Əliyev Mərkəzində (Lənk...\nTürkiyədən Qənirə Paşayevaya daha bir ödül!\nTürkiyənin Bartın bölgəsində YUNESKO, Bartın Valiliyi, Bartın Universiteti,Türkçe Konuşan Ülkeler Uluslararası Gazeteciler Derneği tərəfindən təşkil edilmiş tədbirdə Türk dövlətlərindən və toplumlarından çoxlu sayda dövlət adamları, millət vəkilləri, siyasə...\nGüclü külək cənub rayonlarında fəsadlar törədib\nÖtən gecədən başlayan güclü külək və yağış ölkənin cənub rayonlarında bir sıra fəsadlar törədib. Bölgənin enerji təsərrüfatına ciddi ziyan vurub. Belə ki, ayrı-ayrı ərazilərdə aşan iri gövdəli hündür ağaclar bəzi yaşayış evlərinin dam örtüklə...\nBakı Şəhər Dövlət Yol Polisi İdarəsi sürücülərə müraciət ...\nQubaya güclü qar yağb\nÖtən gündən başlayaraq Quba rayonuna yağmağa başlayan qar bir s�...\nAyın ilk günlərində, ikinci ongünlüyün ortalarında və üçüncü ongünlüyün bəzi günlərində temperatur normadan bir qədər aşağı olacaq Azərbaycan ərazisində noyabr ayında havanın orta aylıq temperaturu i...\nRusiyada mədən qəzası\nRusiyanın Kemerovo vilayətinin Berezovski şəhərində Pervomayskaya mədəni uçub. Rusiya mediası xəbər verir ki, qəza nəticəsində mədəndə olan 180 işçidən 147-si evakuasiya edilib. Rusiya Fövqəladə Hallar Nazirliyindən verilən açıqlamaya görə, xilasedicil...\nRəis müavininə 7 il “oxundu”\nBu gün Ağır Cinayətlər Məhkəməsində dələduzluqda təqsirləndirilən, Kürdəmir sakini Orxan Məmmədovun işi ilə bağlı məhkəmə prosesi başa çatıb. Təqsirdilən şəxsə hökm oxunub. Məhkəmənin qərarı ilə təqsirləndirilən şəxs 7 il müddətinə azadlıqdan m�...\nMoskvada evdə yarım milyard dollar dəyərində heroin konsentratı aşkarlanıb Rusiya hüquq-mühafizə orqanlarının əməkdaşları Moskvada 500 mln. dollar dəyərində 174 kiloqram heroin konsentratı aşkarlayıblar. Apa-nın “RİA No...\nSSRİ-nin ilk milyonçusu vəfat etdi\nSSRİ-nin ilk rəsmi milyonçusu, bəstəkar, Kalmıkiya Respublikası prezidentinin Yaxın Şərq və Ərəb ölkələri üzrə keçmiş nümayəndəsi Cənnət Əliyev ötən gecə dünyasını dəyişib. Bu barədə mərhumun “Facebook” sosial şəbəkəsindəki profilində məlumat ver...\n1 milyon manat oğurlayanın məhkəməsi başladı\nBu gün Bakı Ağır Cinayətlər Məhkəməsində şirkətdən bir milyon matdan çox pul oğurlamaqda təqsirli bilinən Ramil İmaməliyevin cinayət işi üzrə məhkəmə başlayıb. Abşeron rayon Qobu qəsəbə sakini, 28 yaşlı Ramil İmaməliyev saxlanılıb. İstint...\nHüquq müdafiəçiləri polis idarəsində monitorinq keçiriblər\nİşgəncələrə Qarşı Azərbaycan Komitəsinin sədri, hüquq müdafiəçisi Elçin Behbudov və köməkçisi Rövşən Məmmədov Sumqayıt Şəhər Polis İdarəsinin müvəqqəti saxlanma yerində monitorinq keçiriblər. Bu barədə Apaa məlumat verən E. Behbudov bild...\nBərdədə ağır qəza\nBərdədə ölümlə nəticələn yol-nəqliyyat hadisəsi baş verib.DİN saytını məlumatına görə, Mirzalıbəyli kəndində Ağdam rayon sakini Ehtiram Qənbərov idarə etdiyi “VAZ-21010” markalı avtomobili yolun kənarındakı ağaca vurub və hadisə yerində ölüb. ...\nBakıda yanğın hadisəsi baş verib. Fövqəladə Hallar Nazirliyi saytının məlumatına görə, Xəzər rayonunda vətəndaşa məxsus ümumi sahəsi 140 kv.m olan, fəaliyyət göstərməyən kafe və içərisində olan əşyalar yanıb. Yaxınlıqdakı tikililər yanğından mühaf...\nÇPA əməkdaşı avtoxuliqanlıq etdiyinə görə işdən qovulub\nAzərbaycanda polis əməkdaşı avtoxuliqanlıq etdiyinə görə işdən qovulub. Bu barədə “Report.az” saytına hüquq-mühafizə orqanlarından bildirilib. Məlumata görə, Çevik Polis Alayının əməkdaşı, polis çavuşu Fərhadov Peyman Fərhad oğlu metronun �...\nŞimal küləyi güclənəcək, temperatur 8-10 dərəcə düşəcək, maksimal temperatur 4-6 dərəcə isti olacaq, bəzi rayonlarda sulu qar, qar yağacaq Ekologiya və Təbii Sərvətlər Nazirliyinin Milli Hidrometeorologiya Departamenti gözlənilən ...\nİntihara cəhd olub\nSumqayıt şəhərində intihara cəhd olunub. Sumqayıt şəhər Polis İdarəsindən verilən məlumata görə, bu gün orta yaşlı kişi 14 mərtəbəli binanın damına çıxaraq oradan özünü atmağa cəhd edib. Hadisə yerinə Fövqəladə Hallar Nazirliyinin xilasedic...\nİlham Əliyev belə and içmişdi - VİDEO\nGeneral-leytenant Sumqayıtda vətəndaşları qəbul edəcək\nSəfərbərlik və Hərbi Xidmətə Çağırış üzrə Dövlət Xidmətinin (SHXÇDX) rəisi, general-leytenant Arzu Rəhimov noy...\nErmənilər 31 dəfə atəşkəsi pozublar\nMüdafiə Nazirliyi bildirir ki, cəbhənin müxtəlif istiqamətlərind...\nYanıq Mərkəzinin müdiri istefası haqda açıqlama verdi\nErmənistanda polislə toqquşma baş verib\nErmənistan paytaxtında ekoloji aktivistlərlə polis arasında toqquşma baş verib. Apa -nın “News.am”a istinadən verdiyi məlumata görə, “Erməni təbiəti mühafizə dəstəsi” adlı təşkilat bir qrup ekoloji aktivistlə birlikdə İrəvan...\nSamux rayonunda ölümlə nəticələnən yol nəqliyyat hadisəsi baş verib. Bu barədə Daxili İşlər Nazirliyinin mətbuat xidmətindən məlumat verilib. Məlumata görə, hadisə rayonun Əhmədbəyli kəndində qeydə alınıb. Mirrza Həmzəyev idarə etdiy...\nMüəllimlərə hökm oxundu\nBu gün Bakı Ağır Cinayətlər Məhkəməsində Azərbaycan Mədəniyyət və İncəsənət Universitetinin müəllimi Mehman Məmmədov və Azərbaycan Müəllimlər İnstitutunun Quba filialının direktor müavini Nurbala Süleymanovun cinayət işi üzrə məhkəmə başa çatı...\nArif Yunusun vəsatəti təmin edilməyib\nBu gün Nəsimi Rayon Məhkəməsində Sülh və Demokratiya İnstitutunun həbsdə olan əməkdaşı Arif Yunusun ev dustaqlığına buraxılması barədə müdafiə tərəfinin verdiyi vəsatətə baxılıb. Vəkil Xalid Bağırovun Apa-ya verdiyi məlumata görə, məhkəmə vəs...\nMasallı polisi oğurluq faktında şübhəli bilinən iki nəfər rayon sakinini saxlayıb. Rayon Polis Şöbəsinin (RPŞ) müstəntiqi Anar Xəlilovun Apa-nın cənub bürosuna verdiyi məlumata görə, rayonun Babaser kənd sakini, 19 yaşlı Yasəf Yasər oğlu Boyliyev həmkəndlisi...\nƏr və arvadı zəhərləndi\nOktyabrın 29-da Cəlilabad rayonunda faciəvi hadisə baş verib. Daxili İşlər Nazirliyi mətbuat xidmətinin verdiyi məlumata görə, Böyük Bəcirəvan kənd sakini İsrail Hüseynovun evində elektrik qızdırıcısı sintetik materialdan hazırlanmış xalçanın üzərinə aşd...\nİşlədikləri mağazanı qarət etdilər\nCəlilabad rayonunda mağazadan oğurluq edən iki nəfər həbs edilib. Bu barədə Daxili İşlər Nazirliyinin mətbuat xidmətindən məlumat verilib. Məlumata görə, Cəlilabad şəhər sakini Məhəmməd Əliyev rayon Polis Şöbəsinə müraciət edərək m...


2022, 27 May, Cümə, Bakı vaxtı 10:04\nSəlahəttin Duman (“Vətən”)\nİndi məni maraqlandıran məsələ budur: bundan sonra dünya liderləri bir-birinin üzünə necə baxacaq?\nTutaq ki, Azərbaycan dövlət başçısı Əliyev məmləkətimizə gəldi. Hökumət adamlarının başında olan “seyrək bığlı gərgin şəxsiyyət” də onun şərəfinə ziyafət verdi.\nBelə ziyafətlərdə adətdir: liderlər qarşılıqlı şəkildə bir-birləri və ölkələri ilə bağlı nə düşünürlərsə, onun əksini deyərlər. Sonra dedikləri qeyri-səmimi sözlərin altını möhürləmək üçün qarşılıqlı şəkildə badə qaldırarlar. Bizim başımıza dikilən “seyrək bığlı əsəbi şəxsiyyət” içki içmədiyinə, içənlərə nifrət etdiyinə, beynindəki yaddaş kartında hələ açıqlanmayan içki yasağı qanunu daşıdığına görə, qədəhdə qaldırdığı şey - alkoqollu ola bilməz.\nƏslində, protokol mənasında bizim ürəyimizdən keçən şey - onun kompot qədəhi qaldırıb, içindəki quru əncir kompotunu qurutmlamasıdır ki, bu da ona ən az 3 min karikaturaya başa gələr.\nKişmişi qədəhə süzə bilməzsən.\nTəfərrüatı bir tərəfə qoyub əsas məsələyə keçək. İçində hər nə zəqqutum varsa, o qədəhlər qalxanda, əlbəttə ki, Əliyev bəzi sözlər deyəcək.\nMəsələn, “Əziz dostum və canımdan irəli qardaşım”- deyə sözə başlayacaq. O vaxt bizim başımıza dikilən “seyrək bığlı əsəbi şəxsiyyət”in ağlına da internetdə verilən Wikileaks sənədlərindəki sözlər gələcək.\n“Bu adam heç xoşuma gəlmir”.\nXoşun gəlsin, ya da gəlməsin. Hökumət işlərinin nə təhər olsa da, ıdari edilməsi lazımdır.\nİndi bizimikinin də ayağa durub ona “Sən də mənim xoşuma gəlmirsən. Əslində atandan da xoşum gəlmirdi, cavan oğlan” - desinmi?\nDeyək ki, ondan sonra da bu sözlərlə davam etmişdir:\n“Azərbaycan sənin atanın malı idimi, birbaşa sənə miras qaldı? Bəs bu məmləkətin seçki qutusu hardadır?”.\nİlham Əliyev bloqqerlərə "Ok" dedi\nPrezident təkzib edir\nSöz buraya gələndə qədəhdəki kompotu qarşısındakı adamın sifətinə çırpmaq diplomatik böhran yaradarmı, yaratmazmı? Onu da xarici işlər kadrları hesablasın..\nNazlı Ilıcak (“Sabah”)\nWikileaks bombası partladı. Bu ilk sarsıntı, ABŞ-dan kənardakı bəzi dövlətlərin səlahiyyətli nümayəndələrini də çətin vəziyyətdə qoydu. Məsələn, Azərbaycan dövlət başçısı İlham Əliyev. ABŞ xarici işlər naziri icra aparatının rəhbərəi William Burns-ə Rusiyaya qaz satışı sazişini Türkiyənin təbii qaz satışı mərkəzi halına gəlməsinə mane olmaq üçün imzaladıqlarını deyir. Türkiyənin xarici siyasətini (İsrailin əleyhinə olmasını, Həmas və Qəzza məsələlərindəki mövqeyini) sərt şəkildə tənqid edir. Bundan sonra İlham Əliyevin üzünə baxarkən Tayyib Ərdoğanın o sözləri xatırlatmaması mümkündürmü? Üzünə gül, arxadan dedi-qodu danış.\nƏmrə Aköz (“Sabah”)\nBunu da unutmayaq: Sənədlərdəki məlumatların çoxu ya bilinir, ya da qüvvətli ehtimala söykənir. Məsələn, Azərbaycan lideri İlham Əliyevin üzümüzə gülüb dalımızca danışdığını elə bilirsiniz bizimkilər bilmirmi?\nAncaq nə edəsiniz ki, siyasət, xüsusilə də beynəlxalq siyasət bax, bu cür ikiüzlü, heysiyyət səviyyəsi aşağı, çirkli bir şeydir.\nErgun Babahan (“Star”)\nAZƏRBAYCAN VƏ ƏLİYEV\nBelə görünür ki, sənədlərin açıqlanmasının ən böyük sıxıntısı Türkiyə-Azərbaycan münasibətlərində yaşanacaq.\nBakı Türkiyənin təbii qaz satış mərkəzi olma cəhdini əngəlləmə niyyətini birbaşa prezident Əliyevin ağzından açıqlayır.\nAzərbaycana görə dünya ilə üz-göz olmağı qəbul edən və söz verməsinə baxmayaraq, Ermənistanla sərhəddi açmayan Ankara, (Azərbaycanın) bu mövqeyinin bir əvəzi olacağını göstərmək məcburiyyətindədir.\nBu sənədlər Azərbaycanın “dostluq və qardaşlıq” mesajlarının saxtalığını açıq-aydın göstərir.\nEkvador WikiLeaks saytının qurucusuna sığınacaq verməyə hazırdır